Penzije od 2014. uvećavane pet puta, ukupno za oko 29 odsto\nTanjug 4. avgusta 2021. 12:45\nBEOGRAD – Penzije su od novembra 2014. godine, kada je počela fiskalna konsolidacija, do danas uvećavane pet puta, 2015, 2016, 2017, 2020. i ove godine, a prema najavama državnih zvaničnika novo uvećanje sledi od januara iduće godine za oko 5,5 odsto.\nMinistar finansija Siniša Mali rekao je za Tanjug da su penzije u odnosu na nivo iz 2014. godine, pre početka fiskalne konsolidacije sa povećanjem iz januara ove godine od 5,9 odsto, sada veće za 29 odsto.\nPrema podacima PIO fonda, dostavljenim Tanjugu, od isplate za decembar 2015. penzije su uvećane za 1,25 odsto, od isplate za decembar 2016. uvećane su za 1,5 odsto, dok su od isplate za decembar 2017. penzije uvećane za pet odsto.\nZakon o privremenom uređivanju načina isplate penzija prestaje da važi od isplate penzija za oktobar 2018. godine, odnosno tada je prestala fiskalna konsolidacija.\nIzmenama Zakona o PIO iz decembra 2019. godine usklađivanje penzija se vrši jednom godišnje, počev od penzije za januar 2020. godine, u procentu koji predstavlja zbir polovine procenta promene potrošačkih cena i polovine procenta promene prosečne zarade bez poreza i doprinosa.\nU skladu sa tom odredbom Zakona o PIO, od 1. januara 2020. godine penzije su uvećane za 5,4 odsto, a od 1. januara 2021. godine usklađivanje penzija iznosilo je 5,9 odsto.\nKada je reč o povećanju u dinarima, nominalni iznosi povećanja u dinarima zavise od visine penzije korisnika.\nOd prestanka važenja Zakona o privremenom uređivanju načina isplate penzija, odnosno od isplate penzija za oktobar 2018. godine, korisnicima sa nižim penzijama uvećavaju se primanja u iznosu do pet odsto, o čemu, podseća PIO, Vlada Srbije svake godine donosi Uredbe.\nPIO navodi i da su penzionerima u tom periodu isplaćivane i jednokratne novčane pomoći, dodajući da je 2016. isplaćena pomoć korisnicima penzija u iznosu od 5.000 dinara, godine 2017. isplaćena je jednokratna pomoć u iznosu od 5.000 dinara, a 2018. isplaćena je u iznosu od 3.000 dinara.\nZatim, 2019. isplaćena je pomoć korisnicima penzija u iznosu od 5.000 dinara, 2020. isplaćena je dva puta i to u aprilu po 4.000 dinara i u decembru po 5.000 dinara.\nU septembru 2021. godine planirano je da Fond isplati jednokratnu pomoć svim penzionerima u iznosu od 5.900 dinara, odnosno 50 evra, što je planirano u okviru trećeg paketa mera pomoći.\nInače, penzije su 2014. godine smanjenja u proseku za 4,9 odsto, pošto nisu umanjene najniže penzije.\nSrednji kurs danas 117,5758 dinara za jedan evro\nSkače cena kafe: Evo kada i zašto poskupljuje omiljeni…\nMilatović: Snažan oporavak ekonomije CG u 2021.\nJakov Milatović: „Snažan oporavak ekonomije Crne Gore…


Užice dobija arheološki park Staparska gradina (VIDEO) – ZoomUe\nby Vesna Đurović · 6 марта, 2019\nUŽICE-U narednih 18 meseci u Užicu će se graditi replika neolitskog naselja Staparska gradina .Biće to drugi arheološki park u Srbiji ,a njegovu izgradnju EU je podržala sa 600.000 evra.\nGrad Užice je u partnerstvu sa gradom Tuzlom dobio je sredstva od Delegacije Evropske unije u Srbiji za sprovođenje projekta „Novi život neolitskog nasljeđa u prepoznatim područjima od posebnog značaja – Neolife”.\nProjekat,kako je izneto na današnjoj početnoj konferenciji u Užicu, podrazumeva izgradnju arheološkog parka iz doba neolita u kanjonu reke Đetinje u Užicu kao interpretacija užičkog neolitskog naselja Gradina.\n“ Park će biti konstruisan na osnovu dostupne arhivske građe iz perioda arheoloških istraživanja lokaliteta staparska Gradina i po uzoru na savremene arheološke parkove u svetu koji su nezaobilazne turističke atrakcije, moderni centri za animaciju posetilaca i obrazovanje građana.Gradiće se od materijala koji su se koristili u to vreme I sam process nastajanja parka biće svojevrsna atrakcija” ,istakla je autorka idejnog rešenja Emilija Nikolić.\nOvim projektom,po rečima Nikolićeve, osim izgradnje replike neolitskog naselja koja uključuje sojenice, zemunice, neolitske peći, neolitsku kuhinju i radioničarski prostor, biće nabavljena i oprema za stalnu muzejsku postavku i uspostaviće se održiv sistem funkcionisanja naselja.\nRealizacijom projektnih aktivnosti doprineće se ostvarenju specifičnog cilja projekta definisanog kao očuvanje kulturnog i istorijskog nasleđa gradova Užice i Tuzla kroz uspostavljanje i unapređenje održivog modela za interpretaciju kulturnog nasleđa putem umrežavanja i razmene iskustava između partnera u posmatranom području.\nGradonačelnik Užica Tihomir Petković naglasio je da će arheološki park ,zajedno sa Starim gradom predstavljati obogaćenu turističku ponudu koja će obezbediti znatno povećanje turističkog prometa u Užicu.\nU svrhu održavanja i promovisanja jedinstvene turističke ponude koju je grad Tuzla razvio u okviru kompleksa Panonska jezera, sadržaji postojećeg arheološkog parka – neolitskog sojeničkog naselja Panonika i Geološkiog muzeja biće obnovljeni i unapređeni.\nProjekat je urađen iz stručnu pomoć organizacije Evropskih arheoloških muzeja .\n“Nadamo se da će po realizaciji projekta I otvaranja arheološkog parka on postati redovan član EXARC-a “,rekla je predstavnica ove organizacije Milica Tapavički Ilić.\nTags: arheoloski parkEUstaparska gradinatuzlauzice\nZdrava Srbija: odgoditi izbore\nNext story Goleada (VIDEO)\nPrevious story U subotu polasci gradskog prevoza kao radnim danom


KORUPCIJA DIO SVAKODNEVNICE BiH svrstana među zemlje koje stalno nazaduju - BIGportal.ba\n23 Januara, 2020 23 Januara, 2020 0213\nBosna i Hercegovina je ove godine dobila ocjenu 36 na skali od 0 do 100, gdje 0 predstavlja najviši nivo korupcije, a 100 najniži i nalazi se zajedno sa Kosovom na 101 mjestu, od ukupno 180 zemalja uključenih u istraživanje. Riječ je o najlošijoj ocjeni koju je BiH dobila poredeći je sa 2012. godinom, kada je bila ocjenjena sa 38 i bila je na 89. poziciji, a sada je svrstana u red zemalja koje globalno u kontinuitetu najviše nazaduju.\nOd zemalja u regionu najbolje je plasirana Hrvatska koja je ipak nazadovala za tri mjesta i zauzima 63. poziciju, Crna Gora i Srbija su dobile istu ocjenu kao i prethodnih godina i zauzimaju 66, odnosno 91. poziciju, a Sjeverna Makedonija je sa 93. pala na 106. mjesto i drži najgoru poziciju u regionu.\nU Danskoj, Novom Zelandu, Finskoj, Švedskoj i Švicarskoj zabilježen je najmanji indeks korupcije od 85 do 88, dok su Somalija, Sirija, Jemen, Venecuela i Avganistan zemlje na najnižem mjestu i u njima u najvećoj mjeri prevladava korupcija.\nAnaliza rezultata CPI i poređenje sa ostalim istraživanjima, pokazala je da su ovako velikom padu BiH najviše doprinijele nepravilnosti u provođenju izbora, zakona iz oblasti finansiranja političkih stranaka i predizbornoj kampanja, na šta je TI BiH, kako su naveli i ukazivao u okviru monitoringa izborne kampanje. BiH zbog toga spada u red država koje zbog stalnog porasta najtežih oblika političke korupcije nisu u stanju svojim građanima omogućiti osnovna ljudska prava.\nU izvještaju je navedeno i to da brutalna represija i prijetnje biračima, manipulacija biračkim spiskovima o rezultatima izbora, iz potpuno mobilisanje državnih resursa u službi vladajućih stranaka zemlju udaljava od političke odgovornosti i demokratizacije.\nIstaknuto je da kao posljedica neregularnih izbora, vlasti u BiH imaju vrlo upitan legitimitet, koji dodatno kompromituju imenovanjem presuđenih kriminalaca na najviše funkcije izvršne vlasti. Parlamenti, lišeni bilo kakve funkcije parlamentarnog nadzora, parlamentarce svode na puke portparole partijskih lidera, bez mogućnosti da se bilo koji od anti korupcijskih zakona, kao što su zakoni o sukobu interesa, finansiranju političkih stranaka ili Visokom sudskom i tužilačkom savjetu nađu u iole izglednoj situaciji da budu usvojeni.\n– Najbolji primjer za to su slučajevi Memić i Dragičević. Pravosuđe ne da ništa nije uradilo da otkrije počinioce, nego su uradili sve da ih prikriju pa su bili nagrađeni velikim pozicijama pojedinci umjesto da budu sankcionisani – rekao je to predsjedavajući Upravnog odbora TI BiH Srđan Blagovčanin.\nTakođe, potpuna politička kontrola organiziranog kriminala nad pravosuđem zahtijeva prioritetno djelovanje. Nažalost, kako je navedeno u izvještaju, inicijativa organizacija civilnog društva za provođenjem detaljnih provjera svih nosilaca pravosudnih funkcija vlasti u BiH su je ignorisale, ali i EU. To je, kako je naglašeno, ujedno i dio šireg problema izostanka implementacije EU Strategije za zapadni Balkan.\n– BiH je u situaciji u kojoj je korupcija postala zvanična državna, entitetska i kantonalna politika i to je moguće vidjeti u svakom pojedinačnom potezu institucija u ukoliko analizirate bilo koje imenovanje, tender, propis, vidjećete da je riječ o vrlo jasnom partikularnom interesu koji stoji iza njih, kazao je Blagovčanin.\nTI BiH je na osnovu detaljnih i sveobuhvatnih analiza pripremio prijedlog mjera koje bi trebale na sistemski način da adresiraju uzroke korupcije, a odnose se na unapređenje izbornog procesa, reformiranje pravosuđa s fokusom na provođenje detaljnih provjera, detaljne sistemske preglede i reviziju javnog sektora i javnih preduzeća koji treba da rezultira njihovom racionalizacijom i depolitizacijom.\nGrenel potvrdio: Od Prištine tražim ukinite takse, odmah, a od Beograda…


Priče svetskih putnika - RTV Santos\nPriče svetskih putnika\nKažu da je čovek bogat onoliko koliko je sveta video.Iako ponekad zvuči nerealno,odnosno da putovanje u daleke krajeve iziskuje mnogo novca,to nije uvek slučaj.Naprotiv.O tome je između ostalog bilo reči na druženju svetskih putnika u okviru drugog travel meetup-a koji je organizovan u Novom Sadu.\nKompletna Travel Meetup ekipa\nideja je bila da se razmene iskustva,otvore novi horizonti,čuju korisne informacije,ali i otkriju nove destinacije koje treba posetiti.\nDa nije samo „tamo negde“ lepše, imali smo priliku da čujemo iz prve ruke od ekipe entuzijasta koja stoji ispred TrippinSerbia,a čija parola glasi „Nemaš izgovor,obiđi Srbiju!“.Kako i sami kažu,svako može jedan vikend mesečno da izvodji kako bi posetio barem jednu od brojnih znamenitosti Srbije.\nDomaćin Marko Stefanović i Trippin Serbia ekipa\nPravi avanturista i adrenaline junkie Ivan Marijanović koji stoji iza IG naloga „Tribal Grooove“,govorio je o Africi prema kojoj gaji posebnu strast,o životu i običajima plemena sa kojima se susretao,uz koje je pravio i dokumentarne fotografije koje ostavljaju bez teksta.\nIvan Marijanović Buhoma,Uganda\nPričalo se o životu na Ekvadoru,spiritualnoj Indiji,zemljama Evrope.kako travel sadržaje plasirati na online nebo,da li su potrebni sponzori za ovakva putovanja,čega se odričemo,a šta dobijamo sa istim.\nTrippin Serbia ekipa\nDomaćini događaja bili su „Gospodin sa izuzetnog puta“ Marko Stefanović i „3majaa“ Maja Orihan ,koji iza sebe imaju veliki broj pređenih kilometara i utabanih travel staza širom sveta.\nObećali su uskoro novo druženje,a do tada svi koji su prisustvovali ovom,mogu da prave novu Bucket list,jer želje se ostvaruju.Ako ih jako poželite.\nPrethodnoElektronska prijava deteta u predškolsku ustanovu i u Zrenjaninu, od 1. do 17. maja


Odštampaj stranicu - Zašto gubimo poverenje u vakcine?\nZDRAVLJE Budimo zdraviji => Vesti, informacije => Temu započeo: Goca Jun 01, 2013, 01:37:10 posle podne\nNaslov: Zašto gubimo poverenje u vakcine?\nPoruka od: Goca Jun 01, 2013, 01:37:10 posle podne\nNajnovije zdravstvene statistike pokazale su da u Beogradu ima sve više roditelja koji ne dozvoljavaju vakcinisanje dece, a brojke su znatno veće kada su u pitanju odrasli.\n"Zdravstveni radnici ne znaju šta da rade u situaciji kad roditelj ne pristaje na vakcinisanje deteta, iako je imunizacija protiv zaraznih bolesti obavezna po zakonu", izjavio je Tanjugu epidemiolog u Gradskom zavodu za javno zdravlje Beograda dr Predrag Kon.\nBroj roditelja koji nisu dozvolili vakcinaciju dece je sa pedeset u 2008. porastao na sto trideset u 2012, a za pet godina su registrovana 473 slučaja odbijanja.\nKad su u pitanju odrasli, i prethodna sezona gripa je potvrdila da oni masovno odustaju od zaštite imunizacijom, uključujući pripadnike rizičnih kategorija za koje je vakcina obavezna po Zakonu o zaštiti stanovništva od zaraznih bolesti, podsetio je dr Kon.\nKon je kao primer naveo vakcinaciju protiv dečje paralize, kojom je u glavnom gradu u 2012. bilo obuhvaćeno 95 odsto dece, a trećom revakcinacijom njih 56 odsto. Protiv difterije i tetanusa je revakcinisano 61 odsto dece.\nStručnjaci Instituta za javno zdravlje Srbije "Dr Milan Jovanović Batut" ističu da je, "i pored brojnih preporuka o velikom značaju imunizacije protiv gripa, prvenstveno kod osoba koje pripadaju grupama u riziku, u periodu nakon pandemijske godine primetan trend nepoverenja u ovu preventivnu meru".\nPandemija svinjskog gripa (A H1N1) u 2009, koju je deo stručne javnosti u svetu proglasio "izmišljenom", a zatim i masovni neuspeh imunizacije u najvećem broju zemalja, bili su povod da se pojača antivakcinalna kampanja.\n"To nije srpski, to je svetski trend", izjavio je Tanjugu prof. dr Branislav Nestorović sa Univerzitetske dečje klinike u Beogradu i dodao da "svakako postoje razlozi za rezerve prema pojedinim vakcinama", ne samo protiv gripa. Roditelji na internetu nalaze informacije o različitim neželjenim dejstvima, a nepoverenje raste zbog toga što proizvođači pokušavaju da ih minimizuju.\nS druge strane, farmaceutska industrija često nudi vakcine čija je svrha krajnje diskutabilna, na primer protiv rota virusa koji izaziva trodnevni proliv kod dece i prođe. Neke su problematične zbog tehnologije proizvodnje, ima i takvih koje se zasnivaju na kulturi koja je gajena na ćelijama karcinoma bubrega majmuna ili psa i pitanje je koliko su sigurne na duge staze, istakao je dr Nestorović.\nOn je ocenio da se malo radi na tome da se nađe racionalan kalendar vakcinisanja i da se roditeljima objasni bilo šta u vezi sa mogućnim neželjenim dejstvima, uključujući i činjenicu da bi ona mogla bitno da se umanje ako se detetu daje vitamin C tri dana pre i tri dana posle vakcinisanja.\nPrema podacima “Batuta”, u našoj zemlji je u protekloj sezoni vakcinisano 185.026 građana, što je oko 62 odsto od plana. Za imunizaciju je bilo predviđeno 297.159 osoba i toliko doza vakcine je distribuirano do zdravstvenih ustanova.\nPredsednik Lige za imunizaciju, prof. dr Zoran Radovanović, izjavio je za Tanjug da je Srbija još među zemljama koje imaju dobar obuhvat obaveznom imunizacijom, ali su epidemiolozi zabrinuti, jer je trend da se procenat vakcinisanih sve više smanjuje.\nUpozoravajući da je to deo šireg problema, jer narod gubi veru u medicinu i doktore, on je dodao da farmaceutska industrija uzima mnogo veće pare na lekovima i da zato u SAD samo četiri-pet kompanija proizvodi vakcine.\nDr Radovanović je primetio da javnost u SAD pokreće etičko pitanuje - da li je imunizacija potrebna ako nema bolesti i dodao da, iako se one ne javljaju, u sredini i dalje postoji klica, pa se zbog toga protiv zaraznih bolesti svi moraju vakcinisati.\n"Vakcina je najveći doprinos medicine čovečanstvu i izgleda da je žrtva sopstvenog uspeha. Ljudi više ne vide decu koja umiru od difterije ili velikog kašlja, vide samo crvenilo i otečenu ruku", rekao je dr Radovanović.\nIstičući da epidemiolozi stalno procenjuju da li je rizik od bolesti veći nego rizik od vakcinacije, on je podsetio i na nedavnu izjavu jednog od najpozvanijih svetskih stručnjaka, Entonija Faučija: "Ako birate intervenciju poređenjem uloženih sredstava i zdravstvene dobrobiti, vakcine bi se našle na vrhu inače kratke liste."\nU Srbiji, Liga za imunizaciju je procenila da bi epidemiolozi morali da počnu da reaguju povodom rastućeg nepoverenja javnosti u vakcine i da iznesu protivargumente kojima bi se suprotstavili negativnoj kampanji.


22-11-2018 15:47 Srbija Politika\n"Ovde se radi zapravo o tome da Priština započinje trgovinski rat sa Prištinom u skladu sa politikom etničkog čišćenja, s obzirom na to da srpsko stanovništvo u pokrajini zavisi u velikoj meri od robe iz centralnog dela Srbije", ističe rusko Ministarstvo.\n"Deset zemalja su već povukle svoju odluku o priznanju kosovske nezavisnosti", navelo je Ministarstvo.\n"Mi ukazujemo na uzdržan odgovor Beograda na ovaj razvoj događaja i želju da se tenzije smanje", zaključilo je rusko MInistarstvo spoljnih poslova.\nKako su Kosovske bezbednosne snage krenule na sever Kosmeta, pogledajte OVDE.\nSrbija i BiH uzvraćaju udarac\nŽEŠĆE NAS ISMEVAJU! Šiptari slave drakonske mere protiv Srbije uz skandalozne natpise! (FOTO)\n"Garancije Vlade Srbije su mrtvo slovo na papiru, postoje spiskovi za hapšenje Srba na Kosmetu!"


Slovenija odustala od nacionalnog avio-prevoznika – The PRESTIGE\nSlovenačka vlada odustala je od planova da osnuje novog nacionalnog avio-prevoznika koristeći fondove EU, piše portal Exyuaviation.\nPlan koji mora da odobroi Evropska komisija kako bi ta zemlja dobila grant od 1,6 milijardi eura i 3,6 milijardi kredita da ublaži posljedice pandemije više ne sadrži predlog o finansiranju novog avio-prevoznika.\nEvropski zvaničnici prethodno su izrazili zabrinutost zbog plana da se 76 miliona eura utroši na stvaranje nove nacionalne avio-kompanije. Slovenačko ministarstvo navelo je da finansiranje nove avio-kompanije nije bilo u skladu sa „zelenim“ politikama EU.\n„Kako se avio-sektor još nije prebacio na obnovljive izvore energije i uglavnom koristi fosilna goriva, ti se zahtjevi nisu mogli ispuniti. Zato smo povukli predlog i trenutno tražimo rješenje za alternativne izvore sredstava“, rekli su iz ministarstva za slovenački list „Delo“.\nSlovenija je imala najveći pad komercijalnih letova u EU posle Gruzije, zbog uticaja koronavirusa i bankrota nacionalne avio-kompanije Adrija ervejz krajem 2019. godine.


Joksimović sa Žofreom: Zajednički rad za ubrzanje evropskih integracija - Progovori o pregovorima\nBEOGRAD – Ministarka za evropske integracije Jadranka Joksimović sastala se danas sa novim šefom Delegacije Evropske unije u Srbiji Emanuelom Žofreom, sa kojim je razgovarala o evropskim integracijama Srbije i o saradnji sa institucijama EU u tom procesu, saopšteno je iz resornog ministarstva.\n„Vlada Srbije ubrzano sprovodi reforme koje vode dostizanju merila neophodnih za dinamičniji pristupni proces. Već smo dosegli kriterijume za otvaranje klastera 3 – Konkurentnost i inkluzivni rast i klastera 4 – Zeleni dogovor i održiva povezanost, a posebno se radi na daljem unapređenju vladavine prava i ostalih elemenata neophodnih za veću demokratizaciju društva u okviru otvorenog klastera 1 – Osnove“, rekla je ministarka.\nMinistarka Joksimović istakla je da revidirana metodologija politike proširenja EU podrazumeva veću političku uključenost u sam proces, kao i odgovornost, ključnih institucija država kandidata.\nKako je naglasila, Delegacija EU će, stoga, u srpskim najvišim zvaničnicima i ubuduće imati partnere sa kojima će raditi na ubrzanju pristupnih pregovora, a samim tim i na jačanju kredibiliteta samog procesa proširenja i na Zapadnom Balkanu i u samoj EU.\nKako je saopšteno iz Ministarstva za evropske integracije novi šef Delegacije EU Emanuele Žofre zahvalio je ministarki na srdačnoj dobrodošlici i potvrdio da je njegov mandat da podrži pristupanje Srbije Evropskoj uniji, što je cilj kako Srbije, tako i EU i njenih država članica.\n„U suočavanju sa izazovima u budućnosti i izgradnji inkluzivne, održive, bezbedne i prosperitetne budućnosti Srbija će biti jača sa Evropskom unijom i Unija će biti jača sa Srbijom“, izjavio je Žofre.\nJoksimović je potom na odvojenom sastanku, Emanueleu Žofreu predstavila i koordinatore šest pregovaračkih klastera u okviru pregovaračke strukture Vlade Srbije. Ministarka je naglasila da očekuje konkretan i značajan napredak u pregovorima o članstvu, koji treba da bude rezultat rada Vlade u svim reformskim oblastima, a posebno u klasteru 1 – Osnove.


Evropska mreža za književnost i knjige TRADUKI u Crnoj Gori\nMinistarstvo kulture i Evropska mreža za književnost i knjige TRADUKI, u okviru programa obilježavanja jubileja 10 godina postojanja mreže, organizovaće u Crnoj Gori dva događaja 23. i 24. aprila 2018. godine. Prezentacija programa podrške mreže TRADUKI biće održana u ponedjeljak, 23. aprila u Hotelu Centre Ville u Podgorici s početkom u 17 sati. Na prezentaciji će govoriti: Andrej Lovšin, TRADUKI, Angelika Salvisberg, švajcarska fondacija za kulturu Pro Helvetia i Ilija Subotić, Ministarstvo kulture Crne Gore.\nObjavljen konkurs za 11. međunarodni literarni konkurs "A Sea of Words"\nMinistarstvo kulture, kao koordinator programa međunarodne Fondacije "Ana Lind", objavljuje 11. literarni konkurs "A Sea of Words", u saradnji sa Fondacijom i Evropskim institutom za Mediteran. Tema ovogodišnjeg konkursa je “Sjećanje i identitet: promišljanje o kulturnom nasljeđu” (Memory and identity: rethinking cultural heritage) i posvećena je obilježavanju 2018. kao Evropske godine kulturnog nasljeđa.\nOtvorena izložba “Palestina, simbol i boja”\nIzložba “Palestina, simbol i boja” mlade palestinske umjetnice Rime Almozajen otvorena je večeras u Ministarstvu kulture. Izložbu je organizovala Ambasada Države Palestine u Crnoj Gori u saradnji sa Ministarstvom kulture, a na otvaranju su govorili ministar kulture Aleksandar Bogdanović i ambasador Države Palestine Nj.E. Rabi Alhantouli.\nRezidencijalne stipendije za pisce u okviru Srednjoevropske inicijative (Vilenica)\nOtvoren je poziv za dodjelu rezidencijalnih stipendija za pisce u okviru Srednjoevropske inicijative (CEI), za 2018. godinu. Stipendija koju dodjeljuje CEI u saradnji sa Slovenačkim udruženjem pisaca predstavlja nagradu čiji je cilj da ohrabri prekograničnu saradnju i promociju u oblasti književnosti za mlade pisce iz država Centralne Evrope koje nijesu dio Evropske unije. Stoga, pravo učešća imaju pisci iz Albanije, Bjelorusije, Bosne i Hercegovine, Makedonije, Moldavije, Srbije, Ukrajine i Crne Gore, starosti ispod 35 godina (rođeni od 1. januara 1984. godine).\nSastanak ministra Bogdanovića sa direktorima Kraljevskog pozorišta “Zetski dom”\nMinistar kulture Aleksandar Bogdanović posjetio je Kraljevsko pozorište “Zetski dom” i razgovarao sa rukovodstvom ove ustanove, direktorom Slobodanom Božovićem i umjetničkom direktoricom Lidijom Dedović. Predstavnici “Zetskog doma” upoznali su ministra Bogdanovića sa glavnim aktivnostima i projektima pozorišta, koji su aktuelni u ovoj godini.\nMinistar kulture Aleksandar Bogdanović i direktor Muzičkog centra Crne Gore Žarko Mirković razgovarali su o aktuelnim temama u ovoj instituciji kulture. Razgovarano je o problemima sa prostornim kapacitetima sa kojima se Muzički centar suočava od svog osnivanja 2006. godine. Sagovornici su istakli važnost rješavanja ovog pitanja u narednih nekoliko mjeseci, imajući u vidu da je rekonstrukcija Doma vojske, u kojem je planirano da Muzički centar bude smješten, u svojoj finalnoj fazi. Ministar Bogdanović je naglasio da je neophodno ubrzati sve preostale aktivnosti kako bi Muzički centar što prije dobio reprezentativni prostor i adekvatne uslove za obavljanje koncertne djelatnosti.\nSastanak ministra Bogdanovića i direktora Filmskog centra Čekića: Filmski centar postigao značajne rezultate\nMinistar kulture Aleksandar Bogdanović nastavio je danas sa obilaskom institicijama kulture. Tokom posjete najmlađoj instituciji, Filmskom centru razgovarao je sa direktorom Sehadom Čekićem, koji ga je informisao o svim aktivnostima koje su realizovane od osnivanja ustanove.\nMinistar kulture Aleksandar Bogdanović razgovarao je danas u Podgorici sa rukovodstvom Crnogorskog narodnog pozorišta. Na sastanku sa direktoricom Zoranom Kralj, umjetničkim direktorom Branimirom Popovićem i saradnicima razgovarano je o organizaciji, radu i programima Crnogorskog narodnog pozorišta.\nMinistar Bogdanović počeo obilaske institucija kulture\nMinistar kulture Aleksandar Bogdanović, posjetio je danas Centar savremene umjetnosti Crne Gore u Podgorici i razgovarao sa direktorom Nenadom Šoškićem. Ministar Bogdanović je istakao da planira da sa početkom mandata posjeti sve institucije kulture, kako bi se što detaljnije upoznali sa njihovim


25 Jan 2022, 9:27 Beograd rts Elena Marjanović\nPredsednica Vlade Srbije Ana Brnabić predvodi državnu delegaciju u Briselu na sastanku Saveta za stabilizaciju i pridruživanje Srbije Evropskoj uniji. Cilj sastanka je pregled opšteg napretka Srbije u procesu pristupanja, unutrašnjim reformama ali i u spoljnoj i bezbednosnoj politici. Premijerka i članovi delegacije razgovaraće sa svim najvišim zvaničnicima Unije.\nSavet za stabilizaciju i pridruživanje zamišljen je kao format sastanka u kom su sa jedne strane predsgavnici svim zemalja članica EU koje predvodi šef evropske diplomatije Žozep Borelja, a sa druge strane delegacija Srbije koju predvodi premijerka Ana Brnabić, tu je i ministarka za evropske integracije Jadranka Joksimović.\nU pripremnom dokumentu, takozvanoj zajedničkoj poziciji EU uoči sastanka u koji je RTS imao uvid mogu da se vide i teme koje će biti na stolu i tokom sastanka.\nTu se navodi da EU pozdravlja korake koji su učinjeni u ustavnoj reformi koja treba da vodi jačanju nezavisnosti pravosuđa. Srbija se poziva da ubrza reforme u oblasti pravosuđa, kao i u borbi protiv korupcije i organizovanog kriminala, medijskim slobodama i domaćeg tretmana ratnog zločina.\nU tom pripremnom dokumentu se pozivaju vlasti da nedvosmisleno komuniciraju u javnosti Srbije o svom evropskom opredeljenju. Pominje se kao važna stavka dijalog Beograda i Prištine. Očekuje se od Beograda i konstruktivni angažman, uz važnu napomenu da se od obe strane očekuje puna primena već postignutih sporazuma.\nPremijerka će tokom dana imati i seriju sastanaka sa najvišim zvaničnicima Unije, uključujući predsednicu EK Ursulu fon der Lajen, Evropskog saveta Šarla Mišela, novoizabranu predsednicu EP Roberu Metsolu, i seriju sastanaka sa komesarima i članovima EK.\nPrvi od tih sastanaka je u toku sa predsednikom spoljnopolitičkog odbora EP Dejvidom Mekalisterom.\nPod imenom "kafa" od 31. maja moći će da se prodaju samo proizvodi napravljeni isključivo od mlevenog zrna kafe, predviđeno…\n4 Apr 2022, 9:35\nUsred rata u Ukrajini, evropski lideri sve češće govore o bržem pristupanju našeg regiona Uniji. Ovo je trenutak…\n14 Dec 2021, 9:41\nNa međuvladinoj konferenciji Srbije i Evropske unije u Briselu otvoren je klaster 4, koji obuhvata četiri poglavlja u pregovorima…


Brnabić: Vlada spremna da pruzi sve garancije za Đokovića u Australiji\nBrnabićeva o Đokoviću: Vlada Srbije je spremna da garantuje\nPremijerka Ana Brnabić potvrdila je da se čula telefonom sa ministarkom spoljnih poslova Australije i da je razgovor o situaciji oko Novaka Đokovića bio... 08.01.2022, Sputnik Srbija\nZa TV Pink ona je istakla da srpska strana pokušava sve kako bi olakšala ovo što se dešava Đokoviću.„Do finalne odluke ostaje u Park hotelu. Uspeli smo da mu se isporučuje hrana bez glutena, da dobije sprave za vežbanje, dali su mu laptop, sim karticu, da bude u kontaktu sa porodicom“, rekla je ona, preneo je „Tanjug“.Dodala je da se nada da mu je makar malo olakšan boravak tamo.„Pozitivan ton je sa australijske strane. Vlada Srbije je spremna da pruži sve garancije za Novaka da ga puste u Australiju, a uključen je i predsednik“, rekla je ona.\nsport, novak đoković, ana brnabić, tenis, australijan open 2022\nPremijerka Ana Brnabić potvrdila je da se čula telefonom sa ministarkom spoljnih poslova Australije i da je razgovor o situaciji oko Novaka Đokovića bio konstruktivan.\nZa TV Pink ona je istakla da srpska strana pokušava sve kako bi olakšala ovo što se dešava Đokoviću.\n„Do finalne odluke ostaje u Park hotelu. Uspeli smo da mu se isporučuje hrana bez glutena, da dobije sprave za vežbanje, dali su mu laptop, sim karticu, da bude u kontaktu sa porodicom“, rekla je ona, preneo je „Tanjug“.\nDodala je da se nada da mu je makar malo olakšan boravak tamo.\n„Pozitivan ton je sa australijske strane. Vlada Srbije je spremna da pruži sve garancije za Novaka da ga puste u Australiju, a uključen je i predsednik“, rekla je ona.\nĐoković otkrio zbog čega je tražio medicinsko izuzeće – suđenje zakazano\n8 Januar, 09:09\nVučić o Đokoviću: Vodi se opšta hajka protiv Novaka, tako je kad ne mogu da ga pobede\n6 Januar, 13:00\n„Kao u zatvoru“: Oglasila se teniserka koja je doživela Đokovićevu sudbinu\n8 Januar, 08:08


Poraz „orlića“ za kraj Evropskog prvenstva (VIDEO) | BUTASPORT – Sa nama uvek prvi\nPoraz „orlića“ za kraj Evropskog prvenstva (VIDEO)\nMlada reprezentacija Srbije poražena je od Španije sa 1:0 u meču trećeg kola Grupe B Evropskog prvenstva. Jedini gol na meču postigao je Denis Suares u 38. minutu meča. Srbija od 41. minuta igrala sa igračem manje na terenu, posle isključenja Uroša Đurđevića.\nReprezentacija Srbije do 21 godine završila je učešće na Evropskom prvenstvu u Poljskoj, pošto je u trećem kolu Grupe B u Bidgošču poražena od Španije sa 1:0.\nI pre ovog meča „orlići“ su znali da ne mogu u polufinale, ali su pokušali da u svom poslednjem meču na šampionatu pruže maksimum i pokažu da su zasluženo na kontinentalnoj smotri najboljih mladih fudbalskih selekcija.\nIpak, Španija je odnela pobedu od 1:0, golom Denisa Suareza, ali izabranici Nenada Lalatovića nisu bili u podređenom položaju na meču, iako su od finiša prvog dela igrali sa igračem manje na terenu, zbog drugog žutog kartona kapitena Uroša Đurđevića.\nSrbija je bila ravnopravan rival sa mladim Špancima, koji su zabeležili i treću pobedu u grupi, a najbolju priliku za srpski tim propustio je Miloš Veljković u petom minutu susreta.\nU drugom meču Grupe B, Portugalija je savladala ekipu Makedonije sa 4:2.\nObjavljeno 23/06/2017 u 23:30\nPrethodno : Anđelković: Kada ne pobedimo ne možemo da budemo zadovoljni\nSledeće: Siksersima Bolden, Zvezdi obeštećenje


Dečji hor “Deca neba” obeležio Svetski dan porodice: Hoćemo srećnu porodicu! - Radio Kosovska Mitrovica\nDečji hor “Deca neba” obeležio Svetski dan porodice: Hoćemo srećnu porodicu!\n15. May 2022, 15:39 -> 20:40\nPovodom Međunarodnog dana porodice, Dečji crkveni hor hrama Svetog Dimitrija „Deca neba“ izveo je danas u centru Kosovske Mitrovice pesmu „Iris“ osmišljenu i napravljenu specijalno za ovu prigodu.\nPod rukovodstvom veroučitelja teologa Mirjane Dikić, koja rukovodi horom, mališani su pripremili mali nastup za svoje sugrađane u formi fleš moba – scensko-muzičkog prikaza koji podrazumeva naizgled spontano okupljanje više grupica dece (izvođača), koja pristižu i priključuju se celini koja nastupa.\nDečica su rado prihvatila učešće u ovom kreativnom podvigu, kako bi društvu stavili do znanja da im je potrebna zdrava, funkcionalna porodica koja će simbolizovati sigurnost, utočište, ljubav. Porodica bez nasilja znači društvo bez nasilja.\n„Danas je Svetski dan porodice i mi smo hteli da budemo deo toga. Naša eparhija Raško – prizrenska, uz blagoslov vladike Teodosija, zajedno sa Populacionim fondom Ujedinjenih nacija, zajedno su u tom projektu gde imamo za cilj da malo okrenemo ljude jedne ka drugima, da malo vidimo šta se to dešava u realnosti. Mi zapravo živimo i sa žrtvama nasilja i pored žrtava nasilja“ kaže Mirjana Dikić i dodaje da se deca danas susreću sa raznoraznim oblicima nasilja – od vršnjačkog do porodičnog.\n„Oko nas je mnogo utučenih ljudi, a naša je želja da porodice budu srećnije“ poručuju „Deca neba“.\nInače, ovaj hor je počeo sa radom pre dve i po godine, ali zbog pandemije nisu bili u mogućnosti da svoje ideje i entuzijazam ispolje do kraja u tom periodu.\n„Korona nas je malo poremetila u smislu da nismo mogli redovno da imamo probe, ali deca se sastaju u prilikama kada je to potrebno u angažmanu crkve, na liturgiji ili kada su ovakve manifestacije za dobrobit grada i društva u celini“ kaže Dikić.\nOva aktivnost realizovana je u saradnji ovdašnje eparhije sa Populacionim fondom UN-a (UNFPA).\nProgramski asistent organizacije UNFPA Nadica Đorđević kaže da je pesmu isključivo ovim povodom napisao pesnik i teolog jerej Milutih Popadić, dok je muziku radio Mirko Kesić.\n„Porodica je osnovni stub našeg društva i želimo da bude zdrava, bez nasilja da svi članovi porodice budu srećni i sigurni. Ovo je samo podizanje svesti, da se utiče na smanjenje nasilja“ kaže Đorđević.\nPesma „Iris“ govori o ženi kao nežnom, krkom biću koje trpi višestruko – najpre nasilje u svome domu, a onda i uslovno rečeno „nasije“ društvene indiferentnosti. Ona je ranjeni cvet „mirisan čak i kada ga zgaze“. Toj apatiji, tom negiranju problema i egocentričnosti čoveka, toj bahatosti prema najlepšem cvetu božje bašte, naši mali sugrađani danas su rekli NE. Izašavši na ulicu, osmislivši program i izvodeći ga pred svojim sugrađanima, deca su poručila da društvo u kome će oni živeti, ne može i ne sme da ima takve odlike.\neparhija raško šrizrenska


Evropska nedelja prevencije raka grlića materice - Radio televizija Pančevo\n24. januara 2019. 24. januara 2019. 0532\nEvropska nedelja prevencije raka grlića materice obeležava se svake godine od 21. do 27. januara. Ove godine ova nedelja se obeležava pod sloganom „Rano otkrivanje može sprečiti rak grlića materice“ i ovim putem se apeluje na žene da razmišljaju o svom zdravlju i redovno obavljaju ginekološke preglede.\nRak grlića materice predstavlja ozbiljan zdravstveni problem u Srbiji, naročito zabrinjava činjenica da se Srbija i dalje nalazi na 4. mestu u Evropi po stopi oboljevanja i umiranja od ove bolesti. Ovom nedeljom zdravstveni radnici apeluje na sve žene da redovno idu na ginekološke preglede.\nRak grlića materice dobija se zbog humanog papiloma virusa o kome se gotovo ništa nije znalo do 90 godina prošlog veka. Danas lekari zahvaljujući papa nalazu mogu na vreme da otkriju promene, objašnjava doktor Višekruna.\nU Južnobanatskom okrugu svake godine oboli 39 žena, dok čak 20 umre od ove vrste raka, što nas dovodi na 4. mesto od ukupnog oboljevanja i umiranja. Doktor Višekruna ističe da najviše obolelih žena ima od 40 do 59 godina, a najviše njih umre između 60. i 70. godine. Osnovna poruka svim ženama je da je rak grlića materice maligna bolest koja se može sprečiti, a ako se na vreme otkrije može se i izlečiti.\nVESIĆ: Napadi Ðilasove koalicije na žene – njihov program!


Mihajlović: Otkaz kao grom iz vedra neba\nN1info\t05.01.2018 18:08\nSrpski stručnjak je dobio otkaz u sredu uveče pošto su Bikovi poraženi u četvrtfinalu Kupa Italije od gradskog rivala Juventusa sa 2:0.\nPredsednik Torina Urbano Kairo i upravni odbor su posle poraza odlučili da otpuste Mihajlovića, a da na njegovo mesto postave italijanskog stručnjaka Valtera Macarija.\nMihajlović je Torino preuzeo u maju 2016. godine, a prema sopstvenom priznanju za italijansku "La Stampu" nije mogao da pretpostavi da će otkaz sada uslediti.\n"Bilo je to kao grom iz vedra neba. Više sam razočaran nego što sam ljut", rekao je srpski trener za dnevni list iz Torina.\nSiniša Mihajlović je trenersku karijeru počeo kao asistent u Interu, da bi zatim samostalno vodio Bolonju, Kataniju, Fiorentinu, Sampdoriju, Milan i Torino, kao i reprezentaciju Srbije.


Kvalitetne radne prakse - Unapređivanje zapošljivosti\nBeogradska otvorena škola počev od 2012. radi na osmišljavanju programa radnih praksi u cilju olakšavanja i skraćivanja tranzicije mladih iz sveta obrazovanja na tržište rada. Nastojimo da pomognemo mladima da steknu radno iskustvo i razviju veštine tražene u realnom svetu rada. Sa druge strane, podstičemo dijalog i saradnju između institucija, organizacija, biznis sektora i stručne javnosti radi inoviranja i usklađivanja omladinskih politika i politika zapošljavanja relevantnih za podršku radnim praksama.\nKroz svoje aktivnosti se zalažemo za kvalitetne radne prakse, jer verujemo da su samo takve prakse od značaja i za praktikante i za praksodavce. Insistiramo na primenjivanju standarda kvaliteta za realizaciju praksi, kako bi praktikanti stekli priliku da se brzo i efikasno uključe na tržište radne snage i pronađu kvalitetno zaposlenje. U skladu sa preporukama iz EU u fokus stavljamo pitanje pravne zaštite, odnosno ugovornog regulisanja prava i obaveza praktikanata tokom programa prakse, mentorski proces, dužinu trajanja, definisane ciljeve učenja, novčanu nadoknadu, evaluaciju programa, izdavanje sertifikata od strane praksodavca o obavljenoj praksi i stečenim kompetencijama.\nNaše aktivnosti na ovom polju su:\nOrganizacija kvalitetnih radnih praksi.\nPočev od 2012. godine kreirali smo i sproveli programe kvalitetnih radnih praksi u organima javne uprave i biznis sektoru, koji su dali sjajne rezultate u pogledu unapređivanja zapošljivosti i zapošljavanja mladih koji su u njima učestovali. Kroz ove programe ujedno pomažemo malim i srednjim preduzećima da ojačaju svoje kapacitete za organizovanje kvalitetnih radnih praksi, a organima javne uprave da unaprede svoje procedure za selekciju i regrutaciju mladih stručnjaka za radne prakse i pripravništvo. Ponosni smo što je gotovo 80 mladih stručnjaka u periodu od 2012. do 2016. angažovano na praksama u organizaciji Beogradske otvorene škole, a naši podaci pokazuju da je čak 80% njih zaposleno po završetku programa. Evaluacije programa praksi koje smo sproveli pokazuju da mladi polaznici smatraju da su unapredili znanja i veštine kroz program prakse.\nSprovođenje istraživanja i zagovaračke aktivnosti.\nKako bi doprineli sistemskom rešavanju ovog pitanja, radimo na unapređenju pravnog okvira za radne prakse i podstičemo razvoj mehanizama za obezbeđivanje kvaliteta. Izradom pravnih i policy analiza, organizovanjem konsultativnog procesa sa širokim krugom zainteresovanih strana, radionica za razmenu iskustava, javnih događaja, debata i promotivnih kampanja, doprinosimo iznalaženju funkcionalnih i održivih modela za primenu standarda kvaliteta pri organizaciji i realizaciji radnih praksi. Takođe, podižemo svest kod institucija, omladinskog i biznis sektora, o značaju kvalitetnih radnih praksi i njihovim efektima na zapošljivost mladih. Ujedno radimo na popularizaciji ovog koncepta kao prilike za učenje i unapređenje praktičnih veština kao dodatak prethodno stečenim znanjima i kvalifikacijama u (ne)formalnom obrazovanju, ali i ukazujemo na moguće zloupotrebe.\nUčestvovanje u evropskim i regionalnim inicijativama za adekvatno pravno regulisanje radnih praksi, te zaštitu i ravnopravan tretman svih praktikanata, nastojimo da prenesemo dragocena iskustva na nacionalni nivo. Ukazujemo na aktuelnost ove teme i nove tendencije u agendama i politikama Evropske unije za unapređivanje zapošljivosti i zapošljavanje mladih, koje naglašavaju značaj kvalitetnih radnih praksi kao delotvornog mehanizma za „pribavljanje“ novih veština koje zahtevaju tržišta rada u 21. veku.


Radionice o dojenju - Bebac.com\n31.07.2014. / Izvor: Bebac.com\nU Novom Sadu i Beogradu biće organizovane radionice o značaju dojenja...\nMajčino mleko nije samo hrana – momenti dojenja su oni savršeni trenuci bliskosti i povezivanja majke i bebe\nUdruženje "Roditelj" iz Novog Sada povodom Svetske nedelje dojenja, sutra 1. avgusta u 18.30 sati organizovaće Radionicu dojenja za trudnice i porodilje. Sve mame i buduće mame, mogu da dođu u Centar za proizvodnju znama i veština na Bulevaru Jovana Dučića 25 na Novom naselju.\nTakođe i Udruženje Roditelj iz Beograda će 3. avgusta od 17 časova na Zemunskom keju (Kod restorana Venecija) po deveti put obeležiti Svetsku nedelju dojenja.\nInače, više od 170 zemalja u svetu obeležava Nedelju dojenja, kako bi podržali dojenje i zajednički se borili za više dojenih beba.\nDojenje bebe je najlepša stvar na svetu koju žena može da oseti\nInače, u Srbiji nisu baš ohrabrujući podaci u vezi sa dojenjem beba. Prema najnovijem istraživanju UNICEF Srbija a u vezi dojenja i ishrane odojčadi, stopa isključivog dojenja odojčadi u prvih šest meseci života i dalje je veoma niska i iznosi svega 13 odsto, kako za decu iz opšte populacije, tako i za decu iz romskih naselja.\nProcenat beba koje su predominantno dojene (majčino mleko kao glavni izvor ishrane) je veći i iznosi 47 odsto u opštoj populaciji i 61 odsto za decu u romskim naseljima. To ukazuje na činjenicu da polovina svih beba u Srbiji nije adekvatno hranjena.


Dačić i Terci: Nema novih uslova na putu Srbije ka EU | MEĐUNARODNI RADIO SRBIJA Skip to main content\nYou are hereNaslovna » Dačić i Terci: Nema novih uslova na putu Srbije ka EU\nDačić i Terci: Nema novih uslova na putu Srbije ka EU\nPon, 30/07/2012 - 16:32 -- MRS\nNeće biti dodatnih uslova Srbiji na putu ka EU osim onih koje je definisao Savet EU početkom godine – nastavak dijaloga Beograda i Prištine i reforme države i društva, poručili su posle razgovora u Beogradu premijer Srbije Ivica Dačić i ministar spoljnih poslova Italije Đulijano Terci.\nPremijer Dačić je izjavio da evropske integracije ostaju prioritet za novu Vladu Srbije. Prema njegovim rečima, potrebno je što pre početi pregovore o članstvu sa Briselom.\n„Srbija će zbog sebe, a ne zbog Brisela, ostvariti reforme neophodne za članstvo u EU. Takođe, Beograd će voditi politiku koja za cilj ima mir i stabilnost u regionu, uključujući nastavak dijaloga sa Prištinom“, istakao je Dačić.\nOdgovarajući na pitanje novinara, Dačić je rekao da nije bilo razgovora na kojem nivou će dijalog biti nastavljen, a da će se o terminu nove runde dijaloga razgovarati od septembra.\nItalijanski šef diplomatije Đulijano Terci je ponovio da Italija čvrsto podržava Srbiju na evropskom putu, kao i da je njegova poseta kao prvog stranog diplomate Beogradu od kada je formirana nova Vlada potvrda tradicionalno dobrih i jakih bilateralnih odnosa.\n"Već od trenutka kada je Tomislav Nikolić izabran za predsednika države i formirana nova Vlada, Italija je pokazala da želi da bude uz Srbiju, jer nam je značajno stateško partnerstvo sa vašom zemljom", rekao je Terci.\nOn je podsetio da je na putu evrointegracija neophodno da Srbija nastavi reforme i dijalog sa Prištinom. Na pitanje da li Italija podržava uključivanje UN u dijalog Beograda i Prištine Terci je ocenio da tu odluku treba da donese generalni sekretar UN, s obzirom na to da su se snage Svetske organiyacije uglavnom povukle sa terena.\nPremijer Srbije Ivica Dačić je, govoreći o privrednoj saradnji, podsetio da je Italija treći spoljno-trgovinski partner Srbije kao i da u našoj zemlji posluje 400 italijanskih firmi međi kojima su "Fiat" i Beneton. On je dodao da bi Skupština Srbije trebalo uskoro da ratifikuje sporazume o energetici, na osnovu kojih se očekuju značajne investicije iz Italije. Saglasivši se da treba nastaviti dobru ekonomsku i političku saradnju dve zemlje, srpski premijer i italijanski šef diplomatije su istakli da ona treba da bude produbljena u oblasti kulture i nauke.


O nama - Eliksir\nCentar Eliksir smo osnovali 2008. godine sa željom i namerom da našim korisnicima omogućimo brzu i prustupačnu zdravstvenu negu u kućnim uslovima, ali što je još važnije, kvalitetnu i pouzdanu uslugu.\nNalazimo se na Novom Beogradu, na atraktivnoj i lako dostupnoj lokaciji u okviru stambeno-poslovnog kompleksa YU Business Center. Organizovani smo tako da smo dostupni 24h dnevno, a medicinsku pomoć pružamo na teritoriji Beograda, ali i drugim gradovima širom Srbije, kroz terensko-patronažni rad.\nMisija centra Eliksir je da poveže ljude kojima je neophodna pomoć po pitanju zdravstvene nege sa stručno osposobljenim ljudima koji takvu vrstu pomoći mogu da im pruže.\nMi smo ustanova koja pruža visoko specijalizovane usluge u oblasti zdravstvene nege u skladu sa propisanim standardima bezbednosne zdravstvene zaštite. Želja nam je da pre svega pomognemo našim korisnicima i članovima njihovih porodica, uz poštovanje njihovih potreba, kao i da im pružimo neophodnu podršku kroz kvalitetnu medicinsku pomoć koju im pružamo.\nBudući da se u naš centar možete potpuno pouzdati kad je u pitanju pružanje zdravstvene nege i medicinske pomoći, ono što mi želimo je da postanemo sinonim za brigu o ljudima, i da na nas prve pomislite kad je reč o očuvanju kako Vašeg, tako i zdravlja članova Vaše porodice. Mi smo Vam uvek dostupni, sa željom i ekspertizom da pomognemo, i unapredimo kvalitet vašeg zdravlja.\nPošto se možemo pohvaliti dugogodišnjim iskustvom i maksimalnim kvalitetom u pružanju zdravstvene nege (starim licima, bolesnicima, bebama, porodiljama…), cilj nam je da ostanemo broj 1 u oblasti pružanja kvalitetne i stručne zdravstvene nege i pomoći, ali pre svega da kod naših pacijenata i njihovih porodica probudimo sigurnost i osećaj da uvek znaju da su u dobrim rukama.\nMi brinemo o Vašem i zdravlju Vaših najbližih uz pomoć važnih poslovnih partnera.


Inicijativi A 11 dodeljen specijalni konsultativni status pri ekonomskom i socijalnom savetu UN – IDEAS\nDobijanjem ovog statusa uspostavljaju se dodatne mogućnosti za zagovaranje unapređenja ekonomskih i socijalnih prava osoba koje se nalaze na teritoriji Republike Srbije, ali i poveća vidljivost prepreka sa kojima se susreću. Specijalni konsultativni status pri Ekonomskom i socijalnom savetu Ujedinjenih nacija omogućava i učestvovanje na sednicama Saveta za ekonomska i socijalna prava i sednicama njegovih subsidijarnih tela i funkcionalnih komiteta, kao i u redovnim i tematskim sednicama Saveta za ljudska prava Ujedinjenih nacija.\nA 11 – Inicijativa za ekonomska i socijalna prava primila je obaveštenje Komiteta za nevladine organizacije Ujedinjenih nacija da joj je dodeljen Specijalni konsultativni status pri Ekonomskom i socijalnom savetu Ujedinjenih nacija. Dobijanjem ovog statusa uspostavljaju se dodatne mogućnosti za zagovaranje unapređenja ekonomskih i socijalnih prava osoba koje se nalaze na teritoriji Republike Srbije. Naime, dobijanjem ovog statusa Inicijativi A 11 je omogućeno da, pored učestvovanja na sednicama Saveta za ekonomska i socijalna prava i sednicama njegovih subsidijarnih tela i funkcionalnih komiteta, učestvuje i u redovnim i tematskim sednicama Saveta za ljudska prava Ujedinjenih nacija i tim putem upozna Savet – koji sačinjava 47 zemalja članica Ujedinjenih nacija čiji se mandat rotira na svakih pet godina – sa problemima sa kojima se osobe ili grupe na teritoriji Republike Srbije susreću u uživanju svojih prava. Dodatno, ovim statusom Inicijativa A 11 će biti u mogućnosti da nezavisno učestvuje na svim konferencijama i događajima Ujedinjenih nacija otvorenim za organizacije sa Specijalnim konsultativnim statusom.\nOvakav vid učestvovanja pruža priliku da se poveća međunarodna vidljivost prepreka sa kojima se pojedinci i pojedinke ili grupe koje se nalaze na teritoriji Republike Srbije susreću u ostvarivanju svojih ekonomskih i socijalnih prava, a takođe i omogućava drugim državama da se upoznaju sa stanjem u oblasti poštovanja ljudskih prava u našoj zemlji, te da podstiču Srbiju da preduzima korake ka unapređenju ljudskih prava.


04/03/2014 ZlatiborNewsComments Off on Saopštenje Srpske napredne stranke\nTagged Aleksandar Jeremic, izbori 2014, narodna skupstina srbije, parlamentarni izbori 2014, sns, srbija, srpska napredna stranka, zlatibor\nGrađani Kosjerića su danas birali 27 odbornika lokalne skupštine glasajući za neku od devet izbornih lista koliko ih je uzelo učešnje na ovim izborima. Iako se radilo o lokalnim izborima očigledno je da su ulozi bili znatno veći. I vlast i opozicija su mobilisali sve svoje resurse kako bi izborili što bolji rezultat. Što se tiče […]\nKultura i sport mogu zajedno – bokserska revija na Zlatiboru\nCentar za istraživanje i promociju, u partnerstvu sa Bokserskim savezom Srbije i Opštinom Čajetina, organizovaće u petak 28. i subotu 29. avgusta manifestaciju “Kultura i sport mogu zajedno”. Cilj je pokazati mladima da kultura i sport imaju puno dodirnih tačaka. Organizovaće se predavanja, podela letaka i centralni događaj boks meč pod vedrim nebom. I to […]\nPesnik Nedeljko Popadić posetio školu na Zlatiboru


CEMA pokreće projekat o zaštićenim područjima u zapadnoj Srbiji - Ozonpress :: internet portal\nTag: CEMA, održivi, razvoj\nCentar za monitoring i aktivizam – CEMA, uz podršku Fondacije za otvoreno društvo, započeo je realizaciju projekta “Stubovi održivog razvoja u zapadnoj Srbiji“. Cilj projekta je afirmisanje potencijala zaštićenih područja kao pokretača održivog regionalnog razvoja i povećanje percepcije građana, kroz različite transfere znanja, o zaštićenoj prirodi kao vrednom dobru.\nZnačaj zaštićenih područja je odavno prepoznat u globalnim politikama, međutim, Srbija ima samo 7% teritorije pod zaštitom, iako se Međunarodnom konvencijom o zaštiti biodiverziteta obavezala da će do 2020. godine povećati na 17%. Očuvanje biodiverziteta je posebno u fokusu kada je aktuelna borba sa pandemijom i kada je neophodno da, zbog očuvanja zdravlja, Srbija odredi još konkretnije ciljeve u ovoj oblasti.\nNajveći problem leži u tome što institucije koje bi trebalo da brane zaštićena područja, zapravo štite privatne interese i takozvane investicije. Pravo na zdravu i očuvanu životnu sredinu, nažalost, neće omogućiti država, već se građani moraju izboriti sami. Zato iz CEME pozivaju sve zainteresovane građane da se uključe u realizaciju ovog projekta i zajedničkom doprinesu zaštite dobara koja nam je priroda velikodušno podarila.\nUništavanje prirodnih resursa i uzurpacija javnih prostora su postali pravilo u odnosu vlasti prema javnom dobru. Izgradnja građevinskih objekata na najvrednijim prirodnim staništima, promena rečnih tokova, seča šuma, otvaranje rudnika… nije razvoj, već uništavanje brojnih potencijala za održivi razvoj.\n– Poslednjih meseci svedoci smo da građani pokreću inicijative i proteste za očuvanje životne sredine što je dobro, ali nedovoljno za stvaranje široke mreže svih društvenih struktura koje su spremne da zajedničkim akcijama iniciraju održive prakse i politike u ovoj oblasti – poručuju iz CEMA Team-a.


Nacrt „Scoping Report“ strateške procene uticaja na životnu sredinu za Strategiju borbe protiv klimatskih promena sa Akcionim planom - Klimatske promene\nNacrt „Scoping Report“ strateške procene uticaja na životnu sredinu za Strategiju borbe protiv klimatskih promena sa Akcionim planom\nNacrt „Scoping Report“ strateške procene…\nMinistarstvo zaštite životne sredine radi na izradi Strategije borbe protiv klimatskih promena sa akcionim planom, kroz projekat koji se finansira iz IPA programa za 2014. godinu.\nZa potrebe buduće strategije, priprema se strateška procena uticaja na životnu sredinu (SEA), a na osnovu Odluke objavljene u Službenom Glasniku RS broj 62/18. Institut za arhitekturu i urbanizam Srbije (IAUS) izabran je za nosioca izrade izveštaja o strateškoj proceni, u skladu sa Zakonom. IAUS je započeo pripremu predmetnog izveštaja i do sada su izrađene polazne osnove, opšti i posebni ciljevi, izbor indikatora i metodologija strateške procene.\nU pripremnoj fazi, a u skladu sa EU dobrom praksom i na osnovu dosadašnjih rezultata sa projekta, pripremljen je nacrt “Scoping Report-a”, koji predstavlja osnovu za Izveštaj o strateškoj proceni, a koji je bio predstavljen 11. marta 2019. godine, u prostorijama IAUS-a.\nS tim u vezi, obaveštavamo vas da je nacrt “Scoping Report-a” dostupan na ovom linku.\nBlagovremeno ćemo objaviti informaciju o nacrtu SEA izveštaja kao i procesu davanja mišljenja na isti, u skladu sa Zakonom o strateškoj proceni. Napominjemo da će i verzija nacrta izveštaja “Scoping Report-a” na srpskom jeziku, biti dostupna tokom prve nedelje aprila.\nJavna rasprava na nacrt “Scoping Report-a” održaće se polovinom aprila. O tačnom datumu i mestu održavanja postavićemo blagovremeno informaciju na našoj internet stranici.\nKomentare na nacrt “Scoping Report-a” možete dostaviti elektronskim putem na: tanja.puaca@gfa-group.de najkasnije do 27. aprila 2019. godine.\nKategorije: Događaji, Izdvajamo, Vesti 1. aprila 2019.\nPrethodnoPrevious post:Kalendar javnih konkursaSledećeNext post:Dijalog o klimatskim promenama u Srbiji


Ana Vuković, Author at Klima 101 Ana Vuković, Author at Klima 101\nAna Vuković, doktor nauka iz oblasti meteoroških nauka, zaposlena je na Poljoprivrednom fakultetu Univerziteta u Beogradu. Osnovne, magistarske i doktorske studije završila je na Fizičkom fakultetu Univerziteta u Beogradu. Drži nastavu iz oblasti meteorologije, klimatskih analiza i klimatskih promena sa merama adaptacije. Bavi se numeričkim modeliranjem procesa u klimatskom sistemu, naročito esktremnih vremenskih dogadjaja i analizom njihovih uticaja na privredu, zdravlje i životnu sredinu.\nU zemlji i regionu često učestvuje u izradi studija i izveštaja o ranjivosti na klimatske promene. Učesnik je projekata za rejonizacije vinogradarskih i voćarskih područja u Srbiji. Na globalnom nivou angažovana je u aktivnostima koje se bave problemom suša i jakih nepogoda koje izazivaju razarajuće peščane oluje, što pored njenog naučnog angažovanja podrazumeva i podršku u kreiranju medjunarodne politike pod inicijativom Svetske meteorološke organizacije i Konvencije Ujedinjenih nacija za borbu protiv degradacije zemljišta.


Stefanović: Biće priče o rekonstrukciji Vlade | Srbija izbori 2018\n» Stefanović: Biće priče o rekonstrukciji Vlade\nAutor: Srbija izbori, 16 May 2018\nBeograd -- Ministar unutrašnjih poslova Nebojša Stefanović očekuje da će u narednih tridesetak dana predsednik Srbije i premijerka razgovarati o promenama u Vladi Srbije.\nOn je za TV Prva rekao da je pitanje rekonstrukcije vlade pitanje za premijerku Anu Brnabić i za predsednika Srbije Aleksandra Vučića, a kada je reč o smenama funkcionera koji su zloupotrebili položaj, o njima će odlujmčivati stranka i njen predsednik.\n"To nije stvar koju donosimo olako, niti preko noići. ali isto tako ne dozvoljavamo da bilo ko, na bahat način obavlja svoju funkciju....Svi koji dobro rade nemaju razloga da se plaše, a onoi koji su na funkciji kako bi stekli neke privilegije, bave se kriminalom ili na bilo koji način da ukaljaju ugled stranke ali i nanesu štetu našoj zemlji, ti ljudi svakako ne mogu očekivati našu podršku", rekao je Stefanović.\nGovoreći o rekonstrukciji vlade, ministar unutrašnjih poslova kaže da bi o tome moglo da se razgovara za oko tridesetak dana. "Očekujem u narednih tridesetak dana da će oni razgovarati šta su suštinske promene. Ono što je sasvim izvesno da ćemo nakon ostavke ministra finansija imati brzo izbor novog ministra finasija", zaključio je Stefanović.


Opet nasilnička vožnja po našim ulicama – Radio Koprijan\nhome Društvo, Vesti Opet nasilnička vožnja po našim ulicama\nOpet nasilnička vožnja po našim ulicama\nPripadnici Ministarstva unutrašnjih poslova u Nišu, u redovnoj kontroli tokom vikenda, kako saopštavaju iz policije, iz saobraćaja su isklјučili 23 vozača zbog vožnje pod dejstvom alkohola, među kojima jednog zbog nasilničke vožnje, kao i jednog koji je odbio da se alkotestira.\nPolicija je, preciziraju, u okolini Dolјevca, alkotestirala dvadesetdevetogodišnjeg vozača „fijata“ i utvrdila da je upravlјao vozilom sa 2,18 promila alkohola u organizmu. Nјemu je, zbog prekršaja nasilnička vožnja, određeno zadržavanje, nakon čega mu je Prekršajni sud u Nišu izrekao kaznu zatvora u trajanju od 40 dana i novčanu kaznu u iznosu od 220.000 dinara.\nPored toga policija sumnjiči i dvadesetjednogodišnjeg vozača „BMW“ da je, upravlјajući vozilom sa 1,49 promila alkohola u organizmu, prošao na crveno svetlo i udario u drugo vozilo.Vozaču je određeno zadržavanje i protiv njega će biti podnete prekršajne prijave iz Zakona o bezbednosti saobraćaja na putevima.\nSaobraćajna policija zadržala je još osmoricu vozača koji su vozili sa više od1,21 promila alkohola u organizmu, kao i jednog koji je odbio da se alkotestira.\nIz policije apeluju na vozače da ne upravlјaju vozilom pod dejstvom alkohola i doslednopoštuju saobraćajne propise, jer na taj način čuvaju svoj i živote drugih učesnika u saobraćaju.


Istorija: Chevrolet Corvette\n3 Dec 2014 - 10:30 Istorija Link\nNijedna druga kompanija na svetu nije bila ni blizu po veličini, načinu poslovanja i profitu, a možda najbolji pokazatelj snage američkog giganta je podatak da je druga najveća kompanija na svetu, Standard Oil (današnji ExxonMobil), bio upola manji. Kompanija je proizvodila razne proizvode, preko bele tehnike, do automobila (Chevrolet, Pontiac, GMC, Oldsmobile, Buick i Cadillac u Severnoj Americi, Opel i Vauxhall u Evropi i Holden u Australiji), pa sve do lokomotiva, a u jednom momentu je kontrolisala čak 56% američkog tržišta. U 21. veku teško je razumeti jednu tako veliku kompaniju, ali i pored svih uspeha General Motors se nije mogao pohvaliti sa sportskim automobilom.\nSama ideja da se proizvod General Motorsa takmiči protiv Jaguara, Triumpha ili MG-a je na papiru izgledala teško, ali čuveni dizajner Harley J. Earl nije tako mislio. Earl je bio glavni dizajner General Motorsa još od kasnih 1920tih godina, a ime je stekao čuvenim predratnim Buick modelima, uključujući i 1938 Buick Y-Job - prvim koncept automobil na svetu. U jesen 1951. godine Earl je počeo, u slobodno vreme, da radi na crtežima kabrioleta sa dva sedišta i cenom sedana na američkom tržištu iz tog perioda, koja je iznosila oko 2,000 dolara. Već ne samom startu se videlo da će cena predstavljati najveći problem, a kako je Earl bio zauzet sa ostalim modelima kompanije, projekat je poveren mladom inženjeru Robert McLeanu.\nDa bi zadržao troškove niskim, McLean je koristio već postojeću mehaniku sa ostalim modela. Rani prototip je, tako, bio proizveden na skraćenoj šasiji 1952 Chevrolet Sedana, a sa njim je delio i kompletno oslanjenje i I6 motor sa 150KS. Prototip je ipak imao jednu novinu, a to je bio dvostepeni automatski menjač koji je zamenio već postojeći trostepeni manuelni menjač. Rani prototip je predstavljen na salonu automobila u Njujorku 1953. godine, bez ikakvih ideja za serijsku proizvodnju, a onda ga je ugledao Ed Cole, Chevroletov glavni inženjer. Ispred njega je stajao kabriolet sa aerodinamičnim linijama kakav Amerika nikada pre nije videla od neke domaće kompanije.\nCole je bio toliko uzbuđen da je odmah naredio serijsku proizvodnju, ali je prvo morao da pronađe ime. Prvi prototip je nosio Myron Scott ime, u čast jednog od Chevroletovih menadžera za marketing, a upravo je Scott predložio ime Corvette po čuvenim jedrilicama. Publika je jednako bila oduševljena Corvettom kao i Cole i mnogi od njih su poslali uplate i pre nego što je serijska proizvodnja bila objavljena. Šest meseci kasnije, u junu 1953. godine, prva Corvette je sišla sa trake u gradu Flint, u američkoj saveznoj državi Mičigan. Međutim, i pored svih pohvala Corvettina istorija nije počela slavno.\nIako je ovaj automobil imao školjku urađenu od fiberglasa, deljenje mehanike sa ostalim Chevroletima se nije pokazao kao dobar potez. Motor od 235 kubnih inča (3.9L) I6 je razvijao samo 150KS, a oslanjanje sa teškog sedana i dvostepeni automatski menjač nisu baš bile karakteristike sportskih automobila. Sa početnom cenom od 3,498 dolara, Corvette takođe nije bio jeftin automobil i za čak 75% skuplji nego što se Earl nadao. Navedena cena je takođe bila za 1,225 dolara veća od sledećeg najskupljeg Chevroleta (210 Deluxe karavan za osam putnika) i za duplo skuplja nego najjeftiniji model kompanije (150 Special).\nUgledni američki magazin Motor Trend je imao priliku da testira prvu Corvette i uspeo da zabeleži ubrzanje do 100 km/h za 11.5 sekundi. Međutim, i pored svih pomenutih kritika, Motor Trend je takođe imao i pohvale, posebno za ponašanje na putu. Kasni početak proizvodnje je označio da je samo 300 primeraka proizvedeno prve godine, a svi modeli su dolazili samo u beloj boji. Za 1954. godinu u ponudu su dodate tri nove boje (plava, crvena i crna), a prodaja skače na 3,640 vozila. Međutim, neki od njih su mesecima, pa čak i godinama, stajali parkirani u Chevroletovim salonima bez kupaca, što je američkom proizvođaču vozila dalo do znanja da i pored lepog dizajna - kupcima sportskih automobila su ipak najbitnije performanse.\nChevrolet je takođe eksperimentisao sa nekoliko novih verzija, kao što su fastbak i karavan, ali oni nikada nisu ugledali serijsku proizvodnju. Za 1955. godinu Chevrolet je spemao predstavljanje svog najpoznatijeg motora, Small Block V8, i od samog starta je postalo jasno da je Corvette jedan od automobil koji će da ima najveću korist. Prvi takav motor, od 265 kubnih inča (4.3L), je razvijao 195KS i pored ne baš impresivnog automatskog menjača smanjio ubrzanje do 100 km/h za 8.5 sekundi. Kada se zna da većina proizvedenih primeraka iz 1954. godine još uvek nije prodata, Chevrolet je ograničio 1955 proizvodnju na samo 700 vozila, od čega su većina imala novi V8.\n1956. godine Corvette dobija svoje prve dizajnerske promene u vidu novih farova, ali najveća vest je ponovo bila ispod haube, gde se nalazila modifikovana verzija Small Block V8 motora sa 210KS. U ponudi se našao i trostepeni manuelni menjač, a najveće zasluge idu novom mladom inženjeru Zora Arkus-Duntovu, koji se danas smatra ocem Corvette i najzaslužnijom osobom što je ovaj automobil prežive teške 1950te godine. Novi motor je dao šansu Corvetti da pokaže svoje znanje i u auto sportu. U februaru 1956. godine vozač John Fitch je dostigao brzinu od 145.5 mph (232.8 km/h) u modifikovanom modelu na Daytona Speedweeks, čime je Corvette po prvi put ponizio velikog rivala Ford Thunderbirda, koji je dostigao maksimalnih 134.4 mph (215.4 km/h).\nSledeće godine je debitvao i veći motor od 283 kubna inča (4.6L), snage od 220-270KS, a u ponudi se našao i četvorostepeni manuelni menjač. Corvette dostiže jednu konjsku snagu po kubnom inču 1958. godine kada je debitovala i verzija sa 283KS, a performanse su sada bile impresivne. Naime, ubrzanje do 100 km/h je iznosilo 5.7 sekundi, dok je prodaja skočila na 6,339 vozila. Iste godine debituje i novi dizajn sa duplim farovima po uzoru na ostale Chevrolete koji se pokazao kao veliki hit među kupcima - prodato je rekordnih 9,168 primeraka, a po prvi put u istoriji General Motors je ostvario i profit na svakom vozilu.\nNarednih nekoliko godina snaga je nastavila da raste, kao i prodaja, a 1962. godine, poslednje godine prve generacije, je debitovao i novi motor od 327 kubnih inča (5.4L) i impresivnih 360KS. Do ranih 1960tih godina postalo je jasno da Corvette počinje da pokazuje godine, posebno po pitanju oslanjanja, koje je i dalje bila zasnovana na prototipu iz 1952. godine. Kada je debitvao 1963 model, publika se našla još u većom čudu nego deset godina ranije. Novi dizajner Bill Mitchell je uspeo da napravi remek delo, koje se do današnjeg dana smatra za jedan od najlepših Chevroleta ikada proizvedenih.\nMitchell je radio na ovom automobilu još od kasnih 1950tih godina i u istom periodu napravio nekoliko koncepta, kao što su SS, Stingray i Mako Shark, a kada je spojen njegov dizajn i inženjerske mogućnosti Arkus-Duntova rođen je legendarni 1963 model. Po prvi put u istoriji, kabrioletu se pridružio i fastbak prelepih linija, sakrivenih farova i zadnjeg prozora podeljenog u dva dela. Međutim, ova poslednja dizajnerska linija je ometala pogled vozačima, pa je nestala iz ponude posle 1963. godine. U poređenju sa 1962 modelom, nova Corvette je zadržala većinu mehanike, ključujući i poznati motor od 327 kubnih inča (5.4L), snage 250-360KS.\nMeđutim, najveća promena se odnosila na modifikovano oslanjanje, čime novinari nisu krili oduševljenje. Ovaj automobil je takođe postao omiljeni izbor profesionalnih vozača, a publika je još bolje reagovala i 1963. godine preko 20,000 primeraka je pronašlo kupce. Sledeće godine novi motor od 396 kubnih inča (6.5L) sa impresivnih 425KS je postao opcija, a ubzo je linija proširena i sa modernijim motorom od 427 kubnih inča (7.0L) identične snage. Naime, muscle car era iz 1960tih godina je zahvatila i Corvette pa su se kompanije počele takmičiti ko će napraviti veći i moćniji motor. U istom periodu Corvette počinje da beleži i odlične rezultate na stazama širom sveta i pored jake konkurencije iz Jaguara, Aston Martina i Shelbya.\nKao kraj jedne veoma uspešne generacije 1967. godine, Chevrolet je predstavio i specijalne verzije sa manjom težinom i snagom koja je prelazila 500KS. Sa samo 20 proizvedenih primeraka, u pitanju su najvredniji primerci Corvette ikada proizvedenih. Treća generacija je debitovala 1968. godine zasnovana na Mako Shark II konceptu dizajniranom od strane Larry Shinoda. Kao što mu ime kaže, dizajnerska ispiracija je bio ajkula, sa manje hroma, čistim linijama i skrivenim farovima - neki će reći da je Chaparral Cam-Am trkački automobil služio kao inspiracija, ali ove priče nikada nisu potvrđene.\nTreća generacija nije primljena dobro kao prethodne dve, ali i pored toga je privlačila većinu pažnju gde god da se pojavila. Kupac je ponovo mogao da bira između kabrioleta i fastbaka, ali sada i sa staklenim krovom koji se skidao (T-Top). I pored novog dizajna, mehanika je opet ostala ista, sa identičnim motorima od 327 i 427 kubnih inča. Sa početnom cenom od 4,347 dolara, Corvette C3 je postao hit među kupcima sa 28,566 prodatih primeraka. Za sledeću godinu Chevrolet je proizveo dva specijalna ZL-1 modela sa čak 585KS, a popularni Motor Trend magazin je nazvao Corvette sa ovim motorom kao ubicu Ferrarija, tada kralja na stazama.\nSa školjkom od faberglasa i aluminijumskim motorom, ZL-1 se smatrao uličnim trkačem i bio je previše rizičan za takvu upotrebu, zbog čega su proizvedena samo dva primerka. Na vrhuncu slave, Corvette upada u svoju prvu krizu od nastanka, početkom 1970tih godina kada su na scenu stupili novi standardi o izduvnim gasovima. Zbog nemogućnosti da zadovolji navedene standarde, 427 motor je izbačen iz upotrebe, a njegova zamena je bio još veći motor od čak 454 kubnih inča (7.4L) i 365KS. Narednih godina ništa se nije promenilo, pa je tako snaga nastavila da pada, a do sredine 1970tih godina jedini motor u ponudi je bio slabi od 350 kubnih inča (5.7L) i samo 180KS.\nCorvette C3 dobija prve dizajnerske promene 1977. godine, a godinu dana kasnije na tržište stiže i pace car koji je korišćen na legendarnom Indianapolis 500. Ovaj automobil nije preterano redak i preko 6,500 primeraka je pronašlo kupce. Iako nije bila preterano brza, Corvette je bila jako popularna među kupcima, sa godišnjom prodajom od preko 40,000 vozila. U istom periodu Chevrolet je radio na novoj četvrtoj generaciji, a u međuvremenu je predstavljen i specijalni Collector Edition model. Chevrolet je uložio mnogo truda u četvrtu generaciju, pa je tako prodaja pauzirana 1983. godine dok se nisu otklonile i najmanje mane.\nIako su linije ostale prepoznatljive, 1984 model je predstavljao najveću revoluciju još od zvaničnog predstavljanja pre više od 30 godina. Moderni dizajn je dobio samo pozitivne kritike, oslanjenje je bilo popuno novo, a jedini detalj preuzet sa C3 je bio 5.7L motor, sada sa 205KS. U samom startu u ponudi je bio samo kupe, dok je kabrio ponovo debitovao 1986. godine. Slično kao kod prethodnika, i četvrta generacija je bila veoma popularna kod kupaca, sa uspesima na stazama i prodajnim salonima. Chevrolet je nastavio da unapređuje svog velikana, pa je tako, 1989. godine, debitovao šestostepeni manuelni menjač, a godinu dana kasnije i novi ZR-1 model sa 375KS i ubrzanjem do 100 km/h za samo 4.7 sekundi.\nMeđutim, sa početnom cenom od preko 60,000 dolara, ZR-1 model je koštao duplo više od ostatka Corvette, pa nikada nije bio preterano popularna opcija kod kupaca. Milionita Corvette je sišla sa proizvodne trake u julu 1992. godine, a u pitanju je bio beli kabriolet. Po prvi put posle dužeg vremena Corvette je počela da ostvaruje i značajne rezultate protiv strane konkurencije, kao što su Porsche 911 i Ferrari F355. Kraj ove generacije je stigao 1996. godine, a u tu čast je predstavljen Grand Sport model. Urađen u plavoj boji sa trakama sa trkačkih modela iz 1960tih godina je razvijao 330KS, a danas se smatra modernim klasikom.\nPeta generacije je donela evoluciju dizajna sa ciljem proizvodnje najbolje Corvette u 45-godišnjoj istoriji i u tom pogledu novi model sigurno nije razočarao. Moderniji 5.7L motor sa 345KS i šestostepeni manuelni menjač, kvalitetniji enterijer i exotic dizajn su bile samo neke od karakteristika C5, ali velika test je stigao četiri godine kasnije kada je predstavlje Z06 model sa 405KS. Ovaj automobil je imao mnogo uspeha na stazama, posebno na Le Man 24 sata trci, gde je redovno pobeđivao u svojoj klasi. Šesta generacija, koja je debitovala 2005. godine, je nastavila dominaciju i ostaće upamćena po novom Z06 modelu, sa 7.0L motorom i 505KS, kao i novom ZR-1, koji je sada imao 6.2L motor sa kompresorom i čak 638KS, sa maksimalnom brzinom od 190 mph (preko 300 km/h).\nOvaj automobil je opstao, bez većih promena, do 2013. godine, a kako je General Motors upao u veliku krizu u istom periodu, nije imao finansije za moderniju mehaniku. Po prvi put od 1976. godine Stingray ime se ponovo našlo u ponudi, a najmoćniji model uz ponude, Z06, pruža 6.2L motor sa kompresorom i impresivnih 650KS.\nDanas se Chevrolet Corvette smatra jedinim američkim sportskim automobilom, a iako je konkurencija dolazila i prolazila u vidu Ford GT-a i Dodge Vipera, General Motorsov velikan nikada nije pokazivao znake slabosti.\nKlasični modeli su neki od najvrednijih američkih vozila ikada proizvedenih, a posebnu pažnju privlači 1963 model, kao i klasični ZR-1 modeli. Za Amerikance kupovina klasične Corvette predstavlja ostvarenje životnog sna, a za mnoge crvena Corvette je automobil njihove mladosti, koji nisu mogli da kupe kada su bili mlađi, pa u njihovoj garaži završava kada ih stigne kriza srednjih godina. Chevrolet Corvette, američka ikona u istoj meri kao i Koka-Kola, Harley Davidson, Ford Mustang i pita od jabuka ...\n▪ VIDEO: 2020 Mazda MX-5 RF\n▪ Električni Peugeot e-Traveller\n▪ VIDEO: GT500 Mustang vs GT350 Mustang Hennessey


Otvoren Šesti međunarodni festival gitare - FILTER\nOtvoren Šesti međunarodni festival gitare\nŠesti međunarodni festival gitare “Gitar junajted” otvoren je sinoć u Kulturnom centru Istočno Novo Sarajevo.\nFestival je otvoren koncertom profesora Muzičke akademije u Zagrebu i doajena gitaristike i klasične gitare na prostoru bivše Jugoslavije Ištvana Remera.\nRemer se publici u Istočnom Sarajevu predstavio klasičnim zanimljivim programom.\n– Zadovoljstvo mi je što sam nastupio pred publikom u Istočnom Sarajevu. Nastupao sam već prije dvije godine u čast 60. rođendana profesora Vojislava Ivanovića u Sarajevu u sklopu ovog festivala – rekao je Remer.\nOn je napomenuo da je imao namjeru i prošle godine da nastupa u Istočnom Sarajevu, ali ga je omeo virus korona.\nDirektor Festivala Vojislav Ivanović izrazio je zadovoljstvo što se po šesti put u Istočnom Sarajevu održava festival gitare.\n– Prošla godina je bila izrazito teška zbog pandemije virusa korona. Ove godine smo vratili sadržaje koje smo imali – koncerte, majstorske radionice i takmičenje, koje je u onlajn formatu – rekao je Ivanović.\nIako se onlajn takmičenjima gubi draž, jer nema direktnog kontakta sa publikom, Ivanović kaže da je to ipak omogućilo da se učesnici prijave iz skoro čitavog svijeta.\nOn očekuje da će ostale večeri festivala biti odlično posjećene, te zahvalio ambasadama Španije i Grčke, te institucijama koje su podržale Šesti međunarodni festival gitare “Gitar junajted”.\nPrema programu, predviđeno je održavanje četiri koncerta, a Festival će trajati do 31. oktobra.\nTreće festivalske večeri 30. oktobra uz nastup gitariste iz Grčke biće održana i grupna majstorska radionica.\nU okviru Šestog međunarodnog festivala gitare u nedjelju, 31. oktobra, predviđen je “Podijum za mlade”.\nFestival “Gitar junajted” nastao je radi promocije i unapređenja gitarističke i muzičke umjetnosti okupljanjem i interakcijom izvođača, predavača, đaka, studenata i publike.\nProgramska orijentacija Festivala, sa klasičnom gitarom u centru pažnje, uključuje i najraznovrsnije muzičke žanrove, soliste i ansamble i sve što je u vezi sa gitarom kao instrumentom.\nPrvi međunarodni festival gitare “Gitar fest Sarajevo Ist” održan 2016. godine postigao je izvanredan uspjeh i svrstao se u prvorazredne događaje kulture u Istočnom Sarajevu čiji je značaj prevazišao okvire grada, BiH i regiona.\nPrethodna U Istočnom Novom Sarajevu danas manifestacija posvećena grčkom prazniku\nSledeća Predstava „Samo da vam kažem” u petak u Palama


Inicijativa za osnivanjem krovnog udruženja lokalnih razvojnih agencija – ALDA - Udruga gradova\nCilj inicijative i samoga sastanka bio je osnažiti zajednički i koordiniran nastup prema nadležnim ministarstvima i ojačati pozicije gradova u budućem financijskom razdoblju Europske unije, posebno kroz ulogu razvojnih agencija koja svakodnevno dobivaju na značaju. Na sastanku je predstavljen rad agencija, i to od načina njihova osnivanja i opisa aktivnosti koje obavljaju te je posebno bilo riječi o značaju i ulozi u lokalnim sredinama u smislu privlačenja sredstava kroz projekte i poticanje poduzetništva na lokalnoj razini.\nDogovoreno je osnivanje krovnog udruženja lokalnih razvojnih agencija te je predstavnicima Ministarstva pojašnjeno koje su poteškoće u poslovanju i djelovanju agencija u kontekstu apliciranja na eu projekte. Također, dane su i preporuke Ministarstvu za poboljšanje suradnje s lokalnim razvojnim agencijama u smislu njihova uključivanja u procese donošenja odluka. Zaključeno je kako je lokalne razvojne agencije potrebno uvažavati kao ravnopravne partnere regionalnim koordinatorima uzimajući u obzir njihov doprinos razvoju urbanih sredina. Inicijativa će se uskoro i formalno registrirati te predstaviti na sljedećoj sjednici Predsjedništva i Skupštine Udruge gradova kao i u Ministarstvu regionalnog razvoja i fondova Europske unije.\nKategorije Događanja Fondovi EU Građani i udruge Zagovaranje Zakonodavstvo


ZA MAMIĆEVOG SINA PROCENTI OD NJEGOŠA: FSS objavio zarade posrednika u transferima u proteklih godinu dana!\n04. 04. 2022. u 21:11\nPREMA propisima FIFA, sve mora da bude transparentno. Tako se i Fudbalski savez Srbije potrudio da javno objavi imena registrovanih posrednika i podatke o poslovima u kojima su oni učestvovali u periodu od 27. marta prošle do 26. marta ove godine.\nU ovom obračunskom periodu su jasno navedeni iznosi, ali i imena posrednika u poslovima u kojima su, prema očekivanjima, najviše novca potrošili Partizan i Crvena zvezda.\nCrno-beli su na menadžerska posredovanja u transferima potrošili 1.097.715 evra, dok je Zvezda izdvojila 891.706 evra. Ime koje se najčešće pominje u tabelama objavljenim čak na tri strane je Ivica Pavlović, jer je sarađivao sa oba beogradska večita rivala. Ovaj menadžer je ranije od prelaska Umara Sadika iz Rome u Partizan za svoju posredničku ulogu naplatio od crno-belih 234.815 evra, a sada je za dolazak Kristijana Pičinija iz Valensije u Zvezdu prihodovao 135.207 evra.\nUmar Sadik / FOTO: M. Vukadinović\nPod terminom "zastupanje kluba" obavljani su mnogi transferi, pa čak i obnavljani ugovori pojedinih fudbalera. Tako je izvesni Robin Šuster iz jedne strane menadžerske agencija naplatio od Partizana 60.000 evra za produžetak ugovora Saše Zdjelara sa crno-belima. Pri angažovanju Rikarda Gomeša, Partizan je proviziju od 150.000 evra platio menadžeru Nadinu Mahmuzu.\nPosrednik Milan Bogdanović je za produžetak ugovora Aleksandra Kataija sa Crvenom zvezdom svoju uslugu naplatio 82.000 evra. Nekadašnji golman Partizana Nikola Damjanac je danas uspešan menadžer u agenciji kod čuvenog Falija Ramadanija i on je svoje posredništvo pri dolasku Nemanje Motike iz Bajerna u Zvezdu naplatio 120.000 evra.\nNemanja Motika / FOTO: FK Crvena zvezda\nJoš je zanimljiviji podatak da je Mario Mamić, inače sin Zdravka Mamića, posredovao u odlasku NJegoša Petrovića iz Crvene zvezde u Granadu i to naplatio 120.000 evra. Ipak, Zvezda je najveću pojedinačnu proviziju u iznosu od 165.000 evra platila za dolazak Norvežanina Ohija, koji je iz Moldea došao među crveno-bele.\nŽeljko Kolarov, rođeni brat Aleksandra Kolarova, dobio je 96.000 evra kada je dogovorio prelazak Željka Gavrića iz Zvezde u Ferencvaroš.\nU ENGLESKOJ 160 PUTA VIŠE\nZA Razliku od Srbije, gde klubovi na menadžerske provizije daju oko dva miliona evra, u jednoj od najmoćnijih evropskih liga, u Premijerligi Engleske, situacija je "svemirski" drugačija. Tamo je, od marta prošle, do marta ove godine, posrednicima u transferima isplaćeno neverovatnih 325 miliona evra.\nBONUS VIDEO: Neobična soba na mundijalskom stadionu u Kataru\nAMERI TRLJAJU OČI I NE VERUJU: Nikola Jokić doživeo ono što su mislili da neće nikad\n04. 04. 2022. u 15:38\nFK Partizan FK Crvena zvezda fudbal Superliga Srbije fudbalski transferi fudbalski menadžeri Fudbalski agent


VIG: Rast u trećem kvartalu - Sve o osiguranju\n6. decembra 2018.\tAktuelno 712 Pregleda\nVienna Insurance grupa (VIG), matična kompanija Wiener Städtische osiguranja, nastavila je trend stabilnog rasta. Prema preliminarnim rezultatima za treći kvartal, ukupna premija VIG dostigla je 7,4 milijarde evra, što je za 2,9 odsto više u odnosu na isti period prošle godine. Dobit grupacije povećana je za 6,4 odsto i iznosti 352,2 miliona evra. Pozitivan rezultat kompanije doprineće ostvarenju godišnjih ciljeva, projektovanih na ostvarenje godišnje premije od 9,5 milijardi evra i dobiti u rasponu od 450 do 470 miliona evra.\nStabilnost VIG-a potvrdio je i „Standard &Poor’s”, ocenivši grupaciju A plus rejtingom sa stabilnim izgledima za budućnost, čime je još jednom potvrđena dobra finansijska pozicija i velika kapitalna snaga najveće austrijske osiguravajuće kuće i vodeće kompanije za osiguranje u centralnoj I istočnoj Evropi.\nPrethodni tekst Wiener Stadtische osiguranje: rast u prva tri kvartala\nSledeći tekst Generali Osiguranje Srbija – prva Family Friendly finansijska organizacija u Srbiji


"Nasa Borba" - Milosevic mora da ispuni obaveze\nZAKLJUCCI SEFOVA DIPLOMATIJA EU SA SASTANKA U LUKSEMBURGU\nMilosevic mora da ispuni obaveze\nU zakljuccima je jos jednom ponovljen zahtev Beogradu da povuce snage bezbednosti sa Kosova. Kosovski Albanci trebalo bi zajedno, jasno da pokazu da su za mirno resenje i da odbace terorizam.\nIzbeglice sa Kosova u Albaniji\nLuksemburg, Beta. - Ministri inostranih poslova Evropske unije razmatrali su juce u Luksemburgu situaciju na Balkanu, a posebno krizu na Kosovu. Sefovi diplomatija usvojili su zajednicke zakljucke o Kosovu, Crnoj Gori, Hrvatskoj, Bosni i Albaniji.\nMinistarski savet izrazio je duboku zabinutost zbog porasta napetosti na Kosovu i naglasio hitnu potrebu napretka ka postizanju resenja kroz pregovore. Savet je pozvao predsednika Milosevica da u potpunosti i bez odlaganja ispuni obaveze preuzete u susretu sa predsednikom Jeljcinom 16. juna. S tim u vezi izrazava se duboko zaljenje zbog odbijanja Beograda da prihvati pojacano prisustvo posmatracke misije Evropske komisije (ECMM) na Kosovu. Savet je jos jednom potvrdio svoju resenost da obezbedi pojacano prisustvo posmatraca na Kosovu. Naglasena je, takodje, potreba sveobuhvatnog pristupa problemu izbeglica i namera da se u saradnji sa medjunarodnim institucijama podstice skori povratak izbeglica i raseljenih lica u njihove domove. Neometani pristup medjunarodnim humanitarnim organizacijama jedan je od sustinskih zahteva. Savet je izrazio duboko razocarenje sto obecanja koja je predsednik Milosevic dao u Moskvi nisu obuhvatila sve zahteve postavljene u Deklaraciji Evropskog saveta u Kardifu, a posebno povlacenje snaga bezbednosti koje se koriste za represiju nad civilima, kao i zbog toga sto nisu stvoreni uslovi za brzi napredak u politickom dijalogu sa vodjstvom kosovskih Albanaca, uz medjunarodno ucesce. Savet je naglasio da je vazno da Beograd preduzme akciju u vezi sa svim ovim zahtevima, kako medjunarodna zajednica ne bi bila prinudjena da na rastucu pretnju po mir i bezbednost u regionu odgovori na kvalitativno drugaciji nacin.\nSavet je naglasio da osudjuje svako nasilje u ispunjavanju politickih ciljeva. Jos jednom je ponovljen zahtev Beogradu da povuce snage bezbednosti sa Kosova. Svi koji imaju vodecu ulogu u zajednici kosovskih Albanaca trebalo bi odgovorno, i zajedno, jasno da pokazu da su opredeljeni za dijalog i mirno resenje kosovskog problema i da odbace nasilje i teroristicke akte. Savet je podsetio da se Evropska unija i dalje cvrsto protivi nezavisnosti (za Kosovo) i da i dalje podrzava specijalni status, ukljucujuci visok stepen autonomije, unutar SR Jugoslavije.\nU skladu sa odlukom donetom u Kardifu, Savet je usvojio zajednicki stav o zabrani letenja jugoslovenskim avio-prevoznicima izmedju SRJ i zemalja EU. Savet je ponovio svoju punu podrsku misiji Felipea Gonsalesa kao specijalnog izaslanika za SRJ, kao i naporima OEBS u vezi sa Kosovom i demokratizacijom SRJ i zalozio se za skori povratak dugorocnih misija OEBS u SRJ.\nSavet je nalozio Politickom komitetu da pomno prati razvoj dogadjaja na Kosovu i odgovor EU u odnosu na kljucni kriterijum potrebe da se podstakne smisleni politicki proces koji je u stanju da brzo donese rezultate.\nRaste pretnja po mir u regionu\nMinistarski savet je naglasio da je vazno da Beograd preduzme akciju u vezi sa svim dosadasnjim zahtevima, kako medjunarodna zajednica ne bi bila prinudjena da na rastucu pretnju po mir i bezbednost u regionu odgovori na kvalitetno drugaciji nacin.\nSavet je naglasio znacaj koji pridaje procesu demokratizacije u citavoj SRJ i ponovio svoju jaku podrsku tekucim politickim i ekonomskim reformama koje sprovodi vlada Crne Gore. Jos jednom je ponovljena ranija podrska vladi Crne Gore i zatrazeno je od kompetentnih instanci da razmotre mogucnosti za dalju pomoc Evropske komisije. S tim u vezi Savet je pozdravio razmatranje mogucnosti za prosirenje pomoci Crnoj Gori i ocekuje da ce do narednog sastanka biti ostvaren napredak na tom planu.\nSavet je pozdravio nedavno usvajanje posebnog, sveobuhvatnog Plana za povratak izbeglica u hrvatskom parlamentu. Jos jednom su naglasena ocekivanja EU da ce taj Plan biti odmah i u potpunosti primenjen. U svetlu te primene, Savet je potvrdio spremnost EU da ucestvuje na konferenciji o obnovi i razvoju koju organizuje hrvatska vlada. U Tom kontekstu Savet ocekuje objavljivanje plana obnove koji je najavila hrvatska vlada, tokom jula. Savet ce i dalje pazljivo pratiti razvoj situacije u Hrvatskoj. Savet se slozio da ce dalji napredak u Hrvatskoj, u skladu sa kriterijumima regionalnog pristupa EU, stvoriti povoljno okruzenje za jacanje odnosa EU i Hrvatske.\nSavet je pozdravio pozitivni prijem Deklaracije od 8. juna u Bosni i drugde i osnivanje Konsultativnih snaga EU za Bosnu (CTF). Savet ocekuje prvi sastanak CTF u Sarajevu 30. juna i njegov doprinos razvoju moderene Bosne.\nSavet je upoznat sa diskusijama na nivou eksperata o potrebi postizanja koordiniranog stava EU u odnosu na Albaniju, pre ministarske konferencije koja je zakazana za 21. jul u Tirani. Postignuta je saglasnost da ministarska konferencija pruza znacajnu priliku za jacanje politickih odnosa EU sa Albanijom. Savet se takodje slozio sa predlogom da se o tome odrzi sastanak ministarske trojke EU.\nSastanak Kontakt grupe 8. jula u Bonu\nBon, Beta-AFP. - Sastanak Kontakt grupe o Kosovu, na nivou politickih direktora ministarstava spoljnih poslova, bice odrzan u Bonu 8. jula, posto je odlozen za nedelju dana, potvrdili su juce diplomatski izvori. Isti izvori u Bonu su naveli da Kontakt grupa ocekuje da se postigne prekid vatre izmedju srpske i albanske strane na Kosovu. Taj prekid vatre je preduslov za povlacenje specijalnih policijskih snaga sa Kosova, koje Kontakt grupa vec dugo trazi i nastavak dijaloga dveju strana. Prekid vatre bi nadgledalo cetrdesetak stranih posmatraca koje bi poslale clanice Kontakt grupe (Francuska, Italija, Nemacka, Rusija, SAD i Velika Britanija), ali i druge zemlje. To resenje uzima u obzir razvoj situacije na Kosovu na kojem ilegalna Oslobodilacka vojska Kosova kontrolise sve veci deo teritorije zapadno od Pristine, istakli su isti izvori.


Dalmacija: Za 20 godina broj Srba se smanjio za 80 odsto - Sputnjik Srbija\n13:12 20 Septembar 2020\n13:04 03.11.2019 (osveženo 13:55 03.11.2019) Preuzmite kraći link\nTo je utvrđeno na osnovu poređenja popisa iz 1991. i 2011. godine u tom delu Hrvatske, u kome su do 1991. godine Hrvati činili 61 do 64 odsto stanovništva, a Srbi 31. do 35, prenosi informativni portal Srba u Hrvatskoj „P portal“.\nKako se navodi, demografski trendovi kretanja ukupnog stanovništva Hrvatske, posebno srpskog stanovništva, poražavajući su kada se analiziraju na nivou regija koje su tradicionalno u značajnom broju naseljavali Srbi — Benkovac, Obrovac, Knin, Drniš, Sinj i Imotski.\nVeć na popisu obavljenom 2001. godine vidi se da se broj Srba smanjio za 63.024, odnosno 85,93 odsto, a 2011. godine za 60.218, odnosno za 82,1 odsto, u odnosu na 1991. godinu, a razlog za to je, navodi se u analizi, ratno stanje tokom devedesetih godina prošlog veka.\n„Uzroke ovakvog drastičnog pada broja stanovnika srpske narodnosne pripadnosti treba tražiti, osim u egzodusu kao posledici rata, u selektivnom povratku srpskog stanovništva (vraća se uglavnom biološki i radno nereproduktivno stanovništvo), nacionalističkim posleratnim ekscesima i zastrašivanjima, kao i državnim onemogućavanjem povratka (diskriminišući zakoni, njihovo sprovođenje, i sl.)“, navodi se u analizi.\nIstraživanje je sprovelo Veće srpske nacionalne manjine Grada Zagreba, a uradili su ga profesori Vladimir Cvjetićanin i Nikola Lunić sa saradnicima.\n13:03 Kako je Kina ostvarila sovjetski san /video/\n13:02 Britanska mornarica i RAF sve češće kod granica Rusije kako bi otkrili slabe tačke


Mogu li glavni igrači da deaktiviraju „tempiranu bombu“ na kojoj sedi svet - 17.06.2021, Sputnik Srbija\nMogu li glavni igrači da deaktiviraju „tempiranu bombu“ na kojoj sedi svet\nDa svet sedi na tempiranoj bombi, smatraju ekonomisti Dojče banke, koji ocenjuju da će zanemarivanje rasta inflacije i štampanje novca bez pokrića... 17.06.2021, Sputnik Srbija\nU izveštaju ekonomista Dojče banke upozoreno je da je štampanje novca koji se ubrizgava u ekonomiju bez presedana, a da se istovremeno ignoriše rast inflacije, što može da dovede do velikih ekonomskih posledica u svetu, možda već 2023. godine.„Posledica tolerisanja inflacije biće veći poremećaj ekonomske i finansijske aktivnosti nego što bi to bilo u slučaju da Fed konačno deluje“, napisali su ekonomisti nemačke banke koja posluje u više od 70 država.Šta će uraditi glavni igračiProfesor bankarstva na Beogradskoj bankarskoj akademiji Branko Živanović i direktor u Ekonomskom institutu Ivan Nikolić smatraju da vodeće centralne banke u svetu, američke Federalne rezerve (Fed) i Evropska centralna banka (ECB) neće dozvoliti takav scenario.Živanović za Sputnjik ukazuje na to da hiperinflatorni scenario najviše zavisi od ključnih kamatnih stopa Feda i ECB-a, a te institucije su, kako podseća, eksplicitne u najavi da ključne kamatne stope u skorijem roku neće menjati. A one su — nikad niže.I američke Federalne rezerve i Evropska centralna banka ključne kamatne stope drže na nikad nižem nivou i značajnije promene po tom pitanju ne treba očekivati ni u narednoj godini. Držaće ih, kako kaže, čvrsto zakovane negde do drugog kvartala naredne godine. ECB će ključnu kamatnu stopu čak držati u negativnom znaku, na nekih minus 0,50 odsto, dok će Fed svoju gađati između nula i 0,25 odsto.Profesor bankarstva smatra da su mali izgledi da se do kraja 2022. tu nešto bitnije promeni, a te referentne kamatne stope ključne dve centralne banke u svetu odlučujuće utiču na kretanje kamatnih stopa kod ostalih banaka.Mnogo novca naštampano, ali...S obzirom na to da tek polovinom sledeće godine kamatne stope mogu da idu na pozitivne nivoe, on ne vidi prostor da može doći do hiperinflatornih scenarija niti do dramatičnog rasta cene finansijskih resursa.On zato smatra da naštampani novac, bez obzira što je u tolikoj količini, neće stvoriti inflaciju na nama poznat način. U prilog tome on napominje da na ključnim tržištima, kakvo je tržište automobila, inflacije nema ili je nema u vidljivoj meri.Mnogo novca je naštampano za pomoć privredi, ali je veći njegov deo zadržan u strukturi finansijskog tržišta nego što je otišao direktno privrednim subjektima. Neće dozvoliti destabilizaciju dolaraPogotovo što bi to, kako dodaje, devastiralo cene akcija njihovih kompanija.Ni hiperinflacijuOn smatra da će u slučaju pregrejane privredne ekspanzije, posebno usled skoka cena energenata, transporta, sirovina... taj naštampani kvantum novca od strane Feda i ECB-a oni poništavati, povlačiti novac iz opticaja, a ključne kamatne stope će povećavati. Redukovaće se kreditna aktivnost banaka i svakako će biti sprečena hiperinflacija, ističe Živanović.Sa kamatama će, nesumnjivo, porasti i cena javnog duga, ali on nema dilemu da se sada kada kamata gotovo da nema, treba zaduživati.„Ali u tome treba imati meru. Naš javni dug još nije alarmantno visok, a s druge strane, mere podrške privredi su održale pristojan nivo ekonomske aktivnosti i zaposlenosti i svakako bi cena bila mnogo veća da se nismo zaduživali. Tu idemo u korak sa vremenom i sa svetom i naš dug nije eskalirao u odnosu na mnoge zemlje u svetu“, kaže profesor Beogradske bankarske akademije.Po njegovoj oceni, razloga za strah nemamo, ali svakako moramo biti oprezni, jer će cena javnog duga umereno rasti.Rast cena kao nužno zloI Nikolić smatra da je inflacija nužno zlo u ovom trenutku. Logično je, kaže, da je tokom pandemije poremećeni lanac snabdevanja proizveo nestašice određene robe, što je uticalo na poskupljenje, odnosno podstaklo inflaciju.Nikolić napominje da oni još nisu zadovoljni oporavkom privrede, da su rezultati prvog tromesečja pokazali da su mnoge zemlje, čak i evrozona, zabeležile recesiju i da se tek u drugoj polovini godine očekuje bitniji oporavak.Šefica ECB Kristin Lagard je najavila da će sigurno do proleća iduće godine biti nastavljeno sa ekspanzivnom monetarnom politikom kako bi se pomoglo privredi članica EU. Nastavlja se sa olakšicama i u 2022.On podseća da je šefica ECB-a Kristin Lagard upravo potvrdila da će do proleća iduće godine biti nastavljeno sa sadašnjom ekspanzivnom fiskalnom i monetarnom politikom, koja podrazumeva olakšice na tržištu novca.„Pratiće se efekat obimnog paketa pomoći u EU. Do kraja godine oni bi finansijskim tržištima iz Fonda za oporavak EU trebalo da isporuče 13 odsto paketa podrške. To će biti novi podsticajni efekat po ekonomiju i moguće je da će opet imati negativne posledice na inflaciju, ali šta je tu je“, ističe ovaj ekonomista.Očigledno je, kako kaže, da se trenutno vaga između inflacije i privrednog rasta i da je težište definitivno i dalje na rastu.A ako dođe do neobuzdane inflacije, zna se kako se to rešava — zaoštravanjem monetarne politike i restriktivnijom fiskalnom politikom, zaključuje Nikolić za Sputnjik.\nanalize i mišljenja, komentari i analitika, inflacija, federalne rezerve sad, ecb, kamate, svet\n19:57 17.06.2021 (Osveženo: 04:39 26.08.2021)\nCC0 / Unsplash / Mapa sveta sa novčanicama evra i dolara\nDa svet sedi na tempiranoj bombi, smatraju ekonomisti Dojče banke, koji ocenjuju da će zanemarivanje rasta inflacije i štampanje novca bez pokrića gurnuti globalnu ekonomiju u veliku krizu. Po oceni sagovornika Sputnjika, reč je ipak o preteranim ocenama, tim pre što glavni igrači neće raditi u korist svoje štete.\nU izveštaju ekonomista Dojče banke upozoreno je da je štampanje novca koji se ubrizgava u ekonomiju bez presedana, a da se istovremeno ignoriše rast inflacije, što može da dovede do velikih ekonomskih posledica u svetu, možda već 2023. godine.\n„Posledica tolerisanja inflacije biće veći poremećaj ekonomske i finansijske aktivnosti nego što bi to bilo u slučaju da Fed konačno deluje“, napisali su ekonomisti nemačke banke koja posluje u više od 70 država.\nŠta će uraditi glavni igrači\nProfesor bankarstva na Beogradskoj bankarskoj akademiji Branko Živanović i direktor u Ekonomskom institutu Ivan Nikolić smatraju da vodeće centralne banke u svetu, američke Federalne rezerve (Fed) i Evropska centralna banka (ECB) neće dozvoliti takav scenario.\nŽivanović za Sputnjik ukazuje na to da hiperinflatorni scenario najviše zavisi od ključnih kamatnih stopa Feda i ECB-a, a te institucije su, kako podseća, eksplicitne u najavi da ključne kamatne stope u skorijem roku neće menjati. A one su — nikad niže.\n© AP Photo / Andrew HarnikLogo američkih Federalnih rezervi.\nLogo američkih Federalnih rezervi.\nI američke Federalne rezerve i Evropska centralna banka ključne kamatne stope drže na nikad nižem nivou i značajnije promene po tom pitanju ne treba očekivati ni u narednoj godini.\nDržaće ih, kako kaže, čvrsto zakovane negde do drugog kvartala naredne godine. ECB će ključnu kamatnu stopu čak držati u negativnom znaku, na nekih minus 0,50 odsto, dok će Fed svoju gađati između nula i 0,25 odsto.\nProfesor bankarstva smatra da su mali izgledi da se do kraja 2022. tu nešto bitnije promeni, a te referentne kamatne stope ključne dve centralne banke u svetu odlučujuće utiču na kretanje kamatnih stopa kod ostalih banaka.\nMnogo novca naštampano, ali...\nS obzirom na to da tek polovinom sledeće godine kamatne stope mogu da idu na pozitivne nivoe, on ne vidi prostor da može doći do hiperinflatornih scenarija niti do dramatičnog rasta cene finansijskih resursa.\n„Činjenica je da je mnogo novca naštampano, ali je i činjenica da on više ne ide direktno privrednim subjektima, što bi se odražavalo na cene. On se više zadržava u strukturi finansijskog tržišta. Znači, banke naštampaju svoje obveznice, centralne banke to otkupe, one daju niske kamatne stope i taj novac ostaje na finansijskom tržištu. Samo se deo preliva direktno poslovnim klijentima i ide kroz kreditne kanale“, objašnjava Živanović.\nOn zato smatra da naštampani novac, bez obzira što je u tolikoj količini, neće stvoriti inflaciju na nama poznat način. U prilog tome on napominje da na ključnim tržištima, kakvo je tržište automobila, inflacije nema ili je nema u vidljivoj meri.\n© Depositphotos / DoomuŠtampanje dolara\nMnogo novca je naštampano za pomoć privredi, ali je veći njegov deo zadržan u strukturi finansijskog tržišta nego što je otišao direktno privrednim subjektima.\nNeće dozvoliti destabilizaciju dolara\n„Nije realno da američke Federalne rezerve ni posle 2023. dozvole inflatorna scenarija koja će voditi SAD u višegodišnju inflaciju, jer bi to prilično destabilizovalo dolar, pre svega, u odnosu na juan, jen i istočne valute. To bi prilično destabilizovalo ključnu trgovačku internacionalnu valutu koja beskamatno kreditira javni dug i beskamatno na dugi rok reciklira američki dolar. Nisam siguran da će oni takvu stvar dozvoliti“, ističe naš sagovornik.\nPogotovo što bi to, kako dodaje, devastiralo cene akcija njihovih kompanija.\nOn smatra da će u slučaju pregrejane privredne ekspanzije, posebno usled skoka cena energenata, transporta, sirovina... taj naštampani kvantum novca od strane Feda i ECB-a oni poništavati, povlačiti novac iz opticaja, a ključne kamatne stope će povećavati. Redukovaće se kreditna aktivnost banaka i svakako će biti sprečena hiperinflacija, ističe Živanović.\nSa kamatama će, nesumnjivo, porasti i cena javnog duga, ali on nema dilemu da se sada kada kamata gotovo da nema, treba zaduživati.\n„Ali u tome treba imati meru. Naš javni dug još nije alarmantno visok, a s druge strane, mere podrške privredi su održale pristojan nivo ekonomske aktivnosti i zaposlenosti i svakako bi cena bila mnogo veća da se nismo zaduživali. Tu idemo u korak sa vremenom i sa svetom i naš dug nije eskalirao u odnosu na mnoge zemlje u svetu“, kaže profesor Beogradske bankarske akademije.\nPo njegovoj oceni, razloga za strah nemamo, ali svakako moramo biti oprezni, jer će cena javnog duga umereno rasti.\nRast cena kao nužno zlo\nI Nikolić smatra da je inflacija nužno zlo u ovom trenutku. Logično je, kaže, da je tokom pandemije poremećeni lanac snabdevanja proizveo nestašice određene robe, što je uticalo na poskupljenje, odnosno podstaklo inflaciju.\n„U ovom trenutku i dalje je stav ECB-a i Feda da tu politiku podrške privredi i njenog oporavka treba nastaviti. Oni i dalje ne izražavaju zabrinutost u meri da bi to bio dovoljan razlog da se od te politike odustane“, ističe naš sagovornik.\nNikolić napominje da oni još nisu zadovoljni oporavkom privrede, da su rezultati prvog tromesečja pokazali da su mnoge zemlje, čak i evrozona, zabeležile recesiju i da se tek u drugoj polovini godine očekuje bitniji oporavak.\nŠefica ECB Kristin Lagard je najavila da će sigurno do proleća iduće godine biti nastavljeno sa ekspanzivnom monetarnom politikom kako bi se pomoglo privredi članica EU.\nNastavlja se sa olakšicama i u 2022.\nOn podseća da je šefica ECB-a Kristin Lagard upravo potvrdila da će do proleća iduće godine biti nastavljeno sa sadašnjom ekspanzivnom fiskalnom i monetarnom politikom, koja podrazumeva olakšice na tržištu novca.\n„Pratiće se efekat obimnog paketa pomoći u EU. Do kraja godine oni bi finansijskim tržištima iz Fonda za oporavak EU trebalo da isporuče 13 odsto paketa podrške. To će biti novi podsticajni efekat po ekonomiju i moguće je da će opet imati negativne posledice na inflaciju, ali šta je tu je“, ističe ovaj ekonomista.\nOčigledno je, kako kaže, da se trenutno vaga između inflacije i privrednog rasta i da je težište definitivno i dalje na rastu.\nA ako dođe do neobuzdane inflacije, zna se kako se to rešava — zaoštravanjem monetarne politike i restriktivnijom fiskalnom politikom, zaključuje Nikolić za Sputnjik.